
Michelle Lont: 
“Como dunador di cuido 
tambe ta okay pa mi bisa mi 
tambe mester di ayudo…” 

Maduro ta ricibi delegacion 
multidisciplinario di Brazil 


pa establece dialogo 


Dutch Caribbean 
10-Ball Challenge 


2023 dedica na 
Richard Wolff 

Grupo di Teatro Zenge- 
nue di Fundacion CCCA 
(Crea y Conserva Arte y 
Cultura na Aruba), bao 
direccion di Sr. Ferdinand 
Franca, ta presenta e mu- 
sical ‘Mi ta un Artista’ dia 
2 y 4 di juni 2023. Franca, 
director di e musical, ta 
conta un poco mas di e 
musical, su tema y meta 
tras di esaki. 


‘Mi ta un Artista’ ta dedica 
na Samanta Westera Juppa, 
directora di scol di baile 
Club di Movimiento y Sonja 
Geevers, directora di scol di 
baile Step by Step. 


Franca ta docente di CKV na 
Ceque College Mavo y ta di- 
rector di teatro. Den pasado, 
e tabata encarga cu e musical 
‘Planta awe, Cosecha ma- 
ñan’, cual el a realisa hunto 
cu Maria College Mavo en 
conexion cu nan celebracion 
di 80 aña di existencia. Debi 
na e exito grandi di e musical 
aki, Franca a dicidi pa conti- 
nua cu e genero di musical y 
trece mas obra di e genero aki 
original na Papiamento. 
Cu e musical ‘Planta awe, 
Cosecha mañan’, Franca a 
logra capta interes bao di e 
hobennan pa drenta e area 


di Arte y Cultura di Aruba. 
E aña aki nan ta presenta den 
e musical ‘Mi ta un Artista. E 
musical ta conta cu un elenco 
di alrededor di 50 hoben y 15 
hoben actor. Pa loke ta e parti 
di baile, Franca a ta splica cu 
a invita scol di baile Club di 
Movemento, bao direccion di 
Samanta Westera Juppa, gru- 
po di baile Kids and Youth in 
Action bao direccion di Deb- 
ra Boekhoudt y un grupo di 


hoben dirigi pa Jason Wester 
y Shaindra Ashby. 


E musical ta consisti di dos 
acto. Acto 1 ta refleha e soño 
y deseo di Francine pa bira 
un bailarina y na caminda e ta 
topa cu diferente obstaculo. 
Su hada padrinonan lo t’ey pa 
stimula y motiva pa e no rindi 
y lucha pa su soño. Acto 2 lo 
refleha tur loke ta e bataya in- 
terno di Francine pa por logra 


su soño y bira e persona cu e 
kier bira den futuro. 


“Tur dos acto tin temanan di 
deseo, lucha pa bo pasion, no 
rindi, pensa cla y habri cu- 
rason, bira e persona cu bo 
kier bira y hopi tema mas. 
Ta bay tin varios genero di 
musica, tecnica di teatro in- 
novativo, bailenan moderno, 
y un decoracion y arte visual 
diferente. E ta un obra hu- 


moristico y magico, unda cu 
tur persona por siña hopi di 
dje,” Franca a indica. 


Fundacion CCCA tin como 
meta pa prepara mucha y ho- 
ben y adulto den arte esceni- 
co, pa nan por salvaguardia e 
existencia di arte y cultura na 
Aruba. Esaki ta di dos musical 
cu CCCA ta presenta y lo tin 
hopi mas den futuro. Tambe 
Fundacion CCCA ta investi- 
ga, documenta y publica loke 
ta Arte y Cultura di Aruba. 


Carchi pa ‘Mi ta un Artista’ 
ta 25 florin y ta obtenibel na 
Cas di Cultura, Plaza Book- 
shop, cerca participantenan 
di e musical of por yama tam- 
be na 7309696. 


“Nos kier gradici Unoca, 
Departamento di Cultura, 
BK Consult y Mixed Media, 
pa nan tremendo aporte pa 
nos por a realisa e Musical 
aki. Tambe nos kier gradici 
e mayor- y alumnonan cu ta 
participa. Nos ta invita tur 
mucha, hoben y adulto pa bin 
presencia e musical y apoya 
nos talento y produccion lo- 
cal. Nan lo bira nos futuro 
cantante-, actor- y director- 
nan den futuro,” Franca a fi- 
nalisa. 


Despues cu Bon Dia Aru- 
ba a publica dia 4 di mei 
riba rednan social cu tra- 
bounan di RWA na Palm 
Beach no tabata avansa y 
DOW no a contesta pre- 
gunta di redactor tocante 
kico ta sucediendo cu e 
proyecto aki, DOW a pu- 
blica diaranson ultimo 17 
di mei riba su pagina di 
Facebook cu “e trabounan 
a encontra contratiempo.” 


“E departamento a informa 


cu e trabounan infrastruc- 
tural planea pa mehora dre- 
nahe di awa na Palm Beach, 
specificamente dilanti di Cit- 
go Palm Beach, a cumisa dia 
27 di maart 2023 y tabata pla- 
nea pa tin un duracion di 30 
dia di trabou. Durante con- 
struccion a encontra retraso 
dos biaha, unda cu e prome 
retraso a surgi ora a coba e 
sleuf pa instala e tuberia nobo 
y a encontra kabel y tuberi- 
anan imprevisto cu a resulta 
den daño nan cu mester a 


drecha”. 
E comunicado ta indica cu 
durante e proceso aki tambe 
a ahusta e diseño pa evita e 
kabel y tuberianan imprevis- 
to. A resolve esaki unda cu e 
contratista mester a reanuda 
trabou dia 19 di april 2023 pa 
por finalisa pa 16 mei 2023. 
Recien e proyecto a bolbe en- 
contra un retraso pa di dos bi- 
aha. Den e caso aki, e contrat- 
ista principal ta afecta door di 
su mesun otro proyectonan 
den ehecucion pa cual a re- 
sulta den problemanan tem- 
poral di logistica y financiero. 
Esaki a resulta cu trabounan 
a para e ultimo 3 simannan y 
no tabata tin personal y ekipo 
di e contratista pa continua cu 
e trabounan. Mientras tanto e 
problema di e contratista cu a 
encontra a keda resolvi y e si- 
man aki trabounan a reanuda 
na Palm Beach. 


E planificacion a wordo ahus- 
ta pa cual e contratista tin cu 
cumpli cune y no ta des- 
carta cu lo aplica multa pa e 
contratista encarga. 


Mas informacion tocante e 


planificacion ta bay wordo 
avisa den transcurso di siman. 


Ta importante pa menciona 
cu comerciantenan rond di e 
area ta esnan cu mas ta afecta 
debi na e trabounan aki. Nan 
ta esnan cu a acerca Bon Dia 
Aruba pa asina puntra DOW 
kico tabata pasando cu e tra- 
bounan aki no tabata avansa. 
Trahadonan 
y 
mashinnan 
tampoco 
tabata 
haciendo 
nan trabou. Bon Dia Aruba 
a purba di informa comuni- 
dad, pero DOW no a duna un 
contesta te dia 17 di mei unda 
nan a publica e comunicado 
aki riba Facebook. 


Fundacion CCCA ta presenta e musical ‘Mi ta un Artista’ 


Manera Bon Dia Aruba a informa, DOW a sigura cu RWA Palm Beach 
a encontra contratiempo 

Cifranan di economia informal hopi halto: 
Minister Geoffrey Wever ta anuncia plan pa combati economia informal 


Diaranson mainta Minister di 
Asuntonan Economico, Comu- 
nicacion y Desaroyo Sostenibel, 
Geoffrey Wever, a tene un con- 
ferencia di prensa na unda el a 
informa comunidad tocante un 
plan desaroya pa combati eco- 
nomia informal na Aruba. Du- 
rante e conferencia a splica kico 
exactamente economia informal 
ta, kico ta e consecuencianan y 
pakico nan ta haci esaki. 


Na momento cu el a asumi su cargo, 
Minister Wever ta indica, el a ricibi 
un rapport realisa pa Profesor Doctor 
Friedrich Schneider hunto cu spe- 
cialista local drs. Jason Lejuez di De- 
partamento di Asuntonan Economico 
over di e impacto y e grandesa di eco- 
nomia informal na Aruba. 
E conclusionnan di e rapport aki, el a 
señala tabata cu economia informal ta 
consisti di alrededor di 20% di e eco- 
nomia di Aruba. 


“Hopi hende den nos comunidad tin 
di haber cu esaki y ta bon cu nos como 
gobierno a bisa cu nos kier reduci 
economia informal, nos kier percura 
pa nan registra nan mes, nan cuminsa 
contribui na caha di gobierno, paga 
nan belasting, pero tambe pa esnan cu 
ta traha den economia informal haya 
nan proteccion laboral y pa nos con- 
sumidornan haya e proteccion cu un 
consumidor mester,” Minister Wever 
a remarca. 
E rapport presenta tabata demostra 
cifranan halto pa loke ta economia 
informal y esaki a trece preocupacion 
pa gobierno. Pa e motibo ey, Minister 
Wever a pidi Departamento di Asun- 
tonan Economico pa crea un plan pa 
combati economia informal y pa re- 
duci esaki. 


“E ta un plan integral na unda tin 
diferente Ministerio y stakehold- 
ers envolvi. E idea ta pa cuminsa cu 
e parti di conscientisacion, aborda 
e parti di regulacion pa asina reduci 
economia informal,” el a agrega. 
Jason Lejuez, experto di Departa- 
mento di Asuntonan Economico, a 
duna un splicacion amplio riba kico 
economia informal ta encera, con- 
secuencianan di esaki, y a presenta 
tambe kico e plan pa combati econo- 
mia informal ta encera y con esaki por 
crea consecuencianan positivo pa pais 
Aruba. 
Lejuez ta splica cu economia informal 
por wordo defini di diferente mane- 
ra, pero un manera simpel ta cu e ta 
e suma di tur e transaccionnan cu lo 
mester a wordo declara, pero cu no 
a ser declara. Esaki por inclui pago 
na trahadonan cu ta parcialmente of 
completamente informal, benta y 
compra di producto- y servicionan cu 
no ta wordo declara, huur di aparta- 
mento, entre otro. 
Un conclusion cu a yega na dje ora 
cu a haci e estudio cu profesor. Sch- 
neider, tabata cu e tamaño di eco- 


nomia informal na Aruba, basa riba 
e estudio, ta compara cu mas o me- 
nos 20% di e producto interno bruto 
(PIB) di Aruba y si compara esaki cu 
paisnan mas desaroya, por ehemplo 
na Hulanda cu ta alrededor di 11%, e 
cifra ta hopi mas. 


“Esey ta e idea pa nos, cu e iniciativa 
aki, purba di baha e cifra aki lo mas 
cu ta posibel pa asina purba yega na e 
nivel di e paisnan cu tin desaroyo mas 
avansa,” Lejuez a indica. 
El a sigui splica cu e motibo pakico 
hopi biaha hende ta scoge pa bay e ca- 
minda di economia informal ta inclui 
entre otro, cu nan kier prijs mas abao 
pa bienes y servicio, pa no paga belas- 
ting, pa no cumpli cu e leynan laboral 
vigente, pa no contribui na e priman- 
an di AZV y SVB, pa scapa placa y 
tempo pa loke ta formalisacion y por 
ultimo hopi biaha e consumidor no 
ta na altura cu e servicio of producto 
cu e ta cumpra ta parti di economia 
informal. 


Consecuencianan negativo di econo- 
mia informal cu ta afecta economia 
di Aruba den su totalidad ta cu tin 
un rindimento suboptimal pasobra e 
actornan den economia informal no 
ta mesun productivo manera otro ne- 
goshinan cu si ta formal, den sentido 
cu nan no por haya financiamento, 
nan no por inverti den nan negoshi 
manera debe ser y nan no por paga 
nan trahadonan manera debe ser. 
Comerciantenan ta experiencia un 
desigualdad di condicionnan pasobra 
companianan cu si ta formal y cu ta 
cumpli cu tur e rekisitonan no por 
competi cu e prijs cu un comerciante 
informal ta duna pa un servicio of 
producto. 
Otro consecuencia ta cu e carga fis- 
cal ta cay solamente riba e comer- 
ciantenan cu ta cumpli bon cu belast- 
ing. Door cu gobierno no ta ricibi e 
ingreso di e negoshinan informal ta 
pone tambe cu e no por brinda bienes 
y servicio publico riba nivel cu mes- 
ter. 
Lejuez a indica cu loke nan a haci 
den e rapport aki, ta inventarisa tur 


e esfuerso cu ta andando, cu directa- 
mente of indirectamente ta yuda 
combati economia informal y a bin cu 
un inventario di recomendacionnan 
cu a wordo haci di e diferente instan- 
cianan. 


Fuera di esaki a propone accionnan 
concreto cu ta den plaso corto, me- 
diano y largo cu lo por wordo ehecuta 
pa asina logra reduci economia infor- 
mal na Aruba. 


E conclusion principal di e rapport, 
Lejuez a señala, ta cu e enfoke mester 
ta pa formalisa economia informal. 
Tur e negoshante- y trahadonan cu 
ta traha den economia informal di 
un banda ta contribui na economia di 
Aruba, pero di otro banda nan contri- 
bucion no ta e contribucion optimal y 
ta stroba e negoshante- y trahadonan 
den formalidad door di e competen- 
cia cu no ta husto. 


E conclusion di e rapport tambe ta cu 
economia informal ta un problema 
social cu ta compleho cu tin diferente 
aspecto, diferente motibo, diferente 
consecuencia y diferente instancia tin 
di haber cu esaki. E problematica aki 
no tin solucionnan simpel. Loke ta 
rekeri ta un mescla di maneho cu ta 
husto y cu ta logra e metanan cu tin. 


Pa esaki, Lejuez a enfatisa, mester un 
enfoke strategico holistico y coordina 
entre diferente instancia concerni 
den gobierno y actornan den mer- 
cado. Pa e motibo aki tambe a institui 
caba e comision pa combati economia 
informal. 


El a subraya cu esaki ta un proceso cu 
ta bay ta continuo y largo pasobra eco- 
nomia informal lo keda existi, pero e 
idea ta pa reduci esaki lo mas cu ta po- 
sibel y den futuro ora cu e manifesta 
den un otro forma, pa e comision ta 
cla pa combati y reduci esaki atrobe lo 
mas cu por. 


E comision pa combati economia in- 
formal lo presenta un plan pa imple- 
mentacion y esaki lo encera un strate- 


gia comun cu meta- y obhetivonan 
strategico, trabounan cu mester reali- 
sa y e tempo necesario pa realisa esaki. 


Esaki ta un paso importante pa entre 
otro crea un clima empresarial cu ta 
predecibel y stabiel cu lo atrae in- 
versionnan local y stranhero, pa crea 
tambe condicionnan igual, mas husto 
y cu finalmente ta beneficia e con- 
sumidor, pa crea un finanzas publico 
sano pasobra tin mas pagado, tin mas 
productividad, tin mas ingreso y tin 
menos necesidad pa debe, y e ta crea 
tambe un mercado laboral husto pa 
asina tin miho condicion laboral, me- 
nos explotacion y miho salario. 
E accionnan a corto plaso pa reduci 
economia informal, Lejuez a señala, 
ta encera campañanan di informacion 
pa conscientisa e beneficionan di ta 
formal y tambe riba e costonan di ta 
informal. Lo realisa tambe un inves- 
tigacion pa tin un miho bista di e car- 
acteristicanan di economia informal 
na Aruba y con e ta presenta su mes. 


E comision ta bay realisa accionnan di 
prevencion cu ta inclui incentivo pa 
comerciante y trahado formalisa pa 
haci’e mas facil y beneficioso, ta bay 
tin incentivo pa e consumidor tambe 
cu ta compensa esnan cu ta scoge pa 
consumi cerca negoshinan formal. 
Loke e comision kier tambe ta enfati- 
sa educacion y conscientisacion, for 
di brinda conseho te cu campañanan 
di informacion, tocante beneficio y 
costo. E obhetivo ta pa crea conscien- 
cia pa cambia e comportamento y 
asina contribui na pais Aruba. 


Lejuez a sigui splica cu e comision 
kier modernisa institutonan formal 
cu ta implica aumenta confiansa den 
gobierno y alinea norma-, balor- y 
creencianan di comerciante, trahado 
y ciudadano cu e ley- y reglamenton- 
an cu ta vigente door di modernisa 
gobernansa. “Nos kier aborda tambe 
e condicionnan economico, social y 
cultural cu ta conduci na informali- 
dad,” el a agrega. 
Fuera di esaki, e comision tin ac- 
cionnan pa haci economia informal 
menos atractivo cu ta inclui aumento 
di sancionnan pa haci informalidad 
mas costoso y aumenta e riesgo, y 
mehora deteccion door di coordina 
esfuersonan entre e instancianan di 
inspeccion pa asina tin mas eficiencia 
di e recursonan y aumenta e opor- 
tunidad pa personanan den economia 
informal wordo gara. 
Por ultimo, el a menciona cu con- 
secuencianan positivo di formalisa 
economia informal ta inclui un eco- 
nomia cu un rindimento optimal, 
comerciantenan ta experiencia condi- 
cionnan husto, e carga fiscal ta reparti 
den mas conciudadano cual ta mas 
husto, tin mas ingreso pa gobierno 
provee bienes y servicio publico, ne- 
goshinan cu productividad eleva, mas 
proteccion pa trahadonan y mas pro- 
teccion pa consumidornan. 

Go Cultura Foundation ta sigui enfoca riba desaroyo di Aruba su 
industrianan creativo y artistico 


Go Cultura Foundation ta 
un fundacion crea na 2017 
pa duna un protagonismo 
mas grandi na industri- 
anan cultural y creativo 
na Aruba. E aña aki nan ta 
invita esnan interesa den 
area aki pa participa den 
un sesion informativo pa 
mañan diasabra. 


E invitacion aki ta dirigi na 
tur artista, creativo, empresa- 
rio cultural, empresario cre- 
ativo y tur cu ta forma parti 
di Aruba su industrianan cul- 
tural y creativo. Den esaki, 
Go Cultura Foundation ta 
continua cu su encuentro- 
nan, unda a mustra un interes 
y entusiasmo hopi halto pa e 
sesionnan aki. 
Durante e encuentronan aki, 
nan ta presenta algun proyec- 
to specifico di Go Cultura cu 
ta andando y tambe nan ta 
propone na esnan presente pa 
fortifica y empodera otronan 
mas a traves di algun inicia- 
tiva concreto. Asina ey nan 
ta activa y desaroya Aruba su 
Industrianan Cultural y Cre- 
ativo (CCIs). 
Den esaki, tambe ta bay pa- 
pia tocante empleonan futuro 
potencial den industria, train- 
ing pa entrepreneur creativo 
cu ta contribui na creacion 
di mas trabou y innovacion. 
Industrianan creativo ta mo- 
tor clave di crecemento eco- 
nomico manera e fundacion 
ta enfatisa. 
Dianan pasa nan tambe a or- 
ganisa un otro encuentro pa 
personanan involucra den 
area aki y asina nan ta sigui 
purba pensa riba solucion 
pa varios reto cu nan ta en- 
frentando, tuma accion con- 


creto pa mehoracion y ta con- 
tinuamente consciente di e 
potencial inmenso di e sector. 
Ademas, 21 di april ultimo, 
nan a conmemora e Dia 
Mundial di Creatividad y 
Innovacion, pa cual nan a 
organisa un otro encuentro 
interactivo cu artista, creati- 
vo, educador, empresarionan 
cultural y creativo di Aruba. 
Nan ta considera e encuen- 
tronan aki esencial pa varios 
motibo. Na prome luga, e 
sesionnan aki ta brinda un 
plataforma na esnan pre- 
sente pa comparti nan expe- 
riencia, ideanan y desafionan 
den e industria. E sesionnan 
di Fundacion Go Cultura 
ta yuda nos señala y identi- 
fica problemanan comun y e 
necesidad di desaroyo di so- 
lucionnan y strategianan pa 
adresa nan. 


Na di dos luga, sesionnan aki 
ta yuda den crea mas rela- 
cionnan y “netwerknan” den 
e industria. Esaki por conduci 
na colaboracion y aliansanan 
cu por ta beneficioso pa ar- 
tista y creativonan individu- 
almente y pa e industria den 
su totalidad. 
Di tres, e sesionnan aki ta 
yuda eleva consciencia di e 
importancia di e industrianan 
aki (CCIs) pa e comunidad 
en general. 
Finalmente, door di dem- 
ostra e trabou di artista y cre- 
ativonan y enfatisa e benefi- 
cionan economico y social di 
e industria, e sesionnan aki ta 
crea sosten pa e sector y sigur 
lo yega na stimula inversion 
y mas fondo pa realisacion di 
proyecto. 
Durante e ultimo dos se- 
sionnan di Fundacion Go 


Cultura, mescos cu comber- 
sacionnan cu varios persona 
den e sector pa e ultimo 5 
añanan, nan ta keda descubri 
varios reto comun. 
Esakinan ta inclui problem- 
anan relaciona cu fondonan, 
acceso na recursonan y infra- 
structura, derecho di propie- 
dad intelectual, y e necesidad 
di reconocemento y sosten 
for di varios stakeholder. 
A pesar di e desafionan aki, 
nan ta contento di a ripara un 
entusiasmo y motivacion pa 
por traha hunto pa mehora- 
cion. Esaki ta pa motibo cu 
hopi individuo den e indus- 
trianan aki ta pasiona tocante 
nan trabao y ta sigui compro- 
nde e impacto y potencial cu 
e industria tin riba cultura, 
sociedad y economia. 
Pa nan ta importante pa con- 
tinua cu e encuentronan aki 
ya cu e ta un oportunidad 
valioso pa sostene desaroyo 
y crecemento di e industria. 
Nan ta sigura cu nan ta com- 
prometi pa crea un ecosiste- 
ma mas sostenibel y vibrante 
pa artista y creativonan pros- 
pera. Pa cu esaki tambe nan 
a presenta un proyecto con- 
creto di investigacion pa por 
finalmente demostra cu data 
y evidencia e desafionan, ba- 
lor y tambe potencial di e in- 
dustrianan aki. 
Pero esaki no ta e unico ini- 
ciativa cu Go Cultura Foun- 
dation ta bin haciendo; nan 
tambe a organisa diferente 
concierto pa recauda fon- 
donan pa e fundacion pa por 
haci un biahe importante pa 
completa e documentario di 
dos episodio, esta “E histori- 
anan desconoci di Aruba su 
himno y bandera.” 
Na 2021, e fundacion a cum- 


insa haci diferente trabounan 
pa por haci un foro y for di 
eynan a surgi un idea pa crea 
un encuesta pa haya sa di co- 
munidad kico ta e percepcion 
di comunidad di Aruba riba e 
topico aki. 
Pa haya si comunidad ta 
compronde, si ta di acuerdo 
pa bay desaroya un pilar eco- 
nomico nobo cu ta un di e 
pilarnan cu departamento 
economico a señala como un 
pilar prometedor. Esnan den 
e sector tambe cu ta tuma e 
encuesta a haya preguntanan 
diferente basa riba kico nan ta 
contesta. “el a duna nos como 
organisacion e idea di cuanto 
persona mas o menos ta biba 
danki na nan habilidad of re- 
cursonan creativo”, Edjean 
Semeleer fundador y emba- 
hador di Go Cultura Foun- 
dation a declara. 
Semeleer a splica cu esaki ta 
pa nan mira cu no solamente 
ta importante pa papia di dje 
pero cu tin un grupo den co- 
munidad cu ta tuma cultura 
y arte na serio y di nan banda 
tambe nan a tuma e iniciativa 
pa sigui cu e pasonan pa yuda 
desaroya e industria. 
Pa e motibonan aki, entre 
otro, e fundacion ta considera 
importante pa sigui crea es- 
pacionan pa industria cre- 
ativo y cultural. P’esey nan 
ta informa cu nan tin otro 
encuesta cu studiantenan di 
Universidad di Aruba tocante 
nan percepcion pa cu heren- 
cia cultural di Aruba cu ta bay 
cuminsa den dianan aki. 
Di loke ta trata e sesion in- 
formativo di mañan diasabra 
20 di mei cu ta cuminsa 6or 
di atardi, mester registra via e 
telefon 5695442 of info@go- 
cultura.org pa por participa. 

Raisa Montilla 


Michelle Lont: 
“Como dunador di cuido tambe ta okay pa mi bisa mi 
tambe mester di ayudo…” 


Michelle Lont ta un tra- 
hado social na Stichting 
Hunto den e departamen- 
to intramural y nazorg. 
Den un entrevista cu Bon 
Dia Aruba e ta conta di su 
trabao, con el a namora di 
loke e ta haci y su conseho 
como profesional pa crea 
conscientisacion ariba e 
tema di adiccion. 


Michelle a studia como tra- 
hado social na Universidad 
di Aruba y a gradua na 2020. 
Despues di traha un tempo 
na DVG, el a bay back den e 
parti di adiccion, mirando cu 
tempo el a haci stage, tempo e 
tabata studiante den cuido di 
adiccion, el a haya un pasion 
pa e grupo ki y aworaki ya e ta 
bay cumpli dos aña trahando 
na Stichting Hunto 


E ta traha den e departamento 
di intramural y nazorg. Intra- 
mural, el a splica, ta e parti 
di rehabilitacion ora cu cli- 
entenan ta yega e fundacion 
pasobra ya nan mester di ayu- 
do y nan no por haci cuido 
ambulante mas. Dus nan ta 
cera nan mes pa un periodo 
di tempo. Despues cu nan 
sali di rehabilitacion e ta sigui 
cuida nan y esaki ta e di cuido 
di nazorg. 


Michelle ta conta cu su trabao 
ta uno dinamico y esey ta algo 
cu e ta haya hopi placer den 
dje. No tur dia ta mesun cos, 
el a bisa. Un dia e por haci 
bishita na cas di un persona 
cu ta bao di cuido ainda, un 
dia e ta cu e clientenan mes 
den Sero Colorado dunando 
les, papiando cu nan den ses- 
ion. Tambe e por ta papiando 
cu e famia di un cliente pa- 
sobra ora un persona tin un 
adiccion of tin problema di 
salud mental, no ta cu e cli- 
ente so e ta traha, “bo ta traha 
cu full e sistema, mi ta traha 
cu e cliente su famia.” 


Apart di esey e ta den meet- 


ings constantemente miran- 
do cu Stichting Hunto ta un 
stichting relativamente nobo, 
nan a caba di uni cu SPD y 
FMAA, pues nan ta den con- 
stante “trial and error” pa wak 
kico por wordo implementa. 
“No ta tur dia ta mesun cos 
pero e bunita ta cu tur dia tin 
algo productivo tras di dje,” 
Michelle a remarca. 


Pa loke ta cifranan di adic- 
cion, si tin aumento o no den 
esaki, el a indica cu datos ta 
mustra cu nan ta hayando 
hendenan hopi mas jong ta 
drentando un centro di reha- 
bilitacion. Hobennan di entre 
23 pa 29 aña ta e grupo mas 
jong y compara cu añanan 
atras, el a remarca, no taba- 
tin edadnan asina jong ta bin 
busca rehabilitacion. 


Awendia mayornan ta drenta 
pa busca rehabilitacion y esa- 
ki ta duna indicacion cu e uso 
entre hobennan ta mas halto 
cu consecuencia cu e ora e 
hobennan aki tin mester di 
ayudo na un edad mas trem- 
pan. 


“Locual nos ta boga pe ta 
hopi prevencion. Pesey nos ta 
traha hunto cu FADA y otro 
stichting pa nos por crea con- 
sciencia entre nos hoben cu 
e uso di cualkier substancia 
no ta cuminsa solamente na e 
substancia, e ta cuminsa na e 
factor ambiental, e ta cumin- 
sa na bo famia, den bo seno, 
cu ken bo ta cana,” Michelle 
a enfatisa. 


Como profesional y como 
stichting, Michelle ta splica 
nan ta boga hopi tambe pa 
trece informacion corecto pa 
e hobennan pa asina cuminsa 
di trempan pa evita cu aki par 
di aña e casonan ta sigui au- 
menta. 


Pa loke ta factornan cu por 
conduci un persona na con- 
sumi cualkier tipo di substan- 
cia y bira adicto na esaki, Mi- 
chelle a categorisa tres punto. 
Prome factor ta cu un perso- 
na ya ta nace cu un problema 
mental cu por hib’e mas lihe 
na cay adicto na un substan- 
cia. Di dos factor ta e historia 
di famia of e ambiente cu el 
a crece unda cu el a wak cu 
e ta algo normal of cu e ta 
hereditario. Di tres tin e fac- 
tor social pasobra hopi biaha 
e hobennan ta cuminsa con- 
sumi pasobra e ta algo master, 
e ta algo trendy, amigonan ta 
hacie y e tambe ta hacie, peer 
pressure. Tambe tin trauma, 


tin hende ta pasa den trauma 
asina severo cu e unico cos cu 
nan por haci pa tapa e dolor ta 
cu adiccion. 


Den pasado e tema di adic- 
cion tabata ser considera un 
tabu grandi y hopi hende no 
tabata gusta papia di e tema, 
Michelle ta splica cu pa loke 
ta e aspecto aki COVID a bin 
pa siña cu salud mental no ta 
discrimina niun hende. 


“Mi ta kere COVID a bini 
y a laga esaki hopi duidelijk, 
salud mental ta algo cu nos 
tin cu atende cune. Mi ta kere 
desde COVID pa aworaki e 
enfoke pa salud mental a au- 
menta drasticamente. Pero a 
pesar di esaki ainda e ta keda 
un tabu, ainda tin hende tin 
miedo of no sa unda pa cerca, 
pero tiki tiki nos ta creando 
consciencia,” el a subraya. 


El a recorda cu e luna aki mes 
ta un luna pa crea consciencia 
pasobra ta luna di salud men- 
tal y esey kiermen cu como 
profesional trahando den e 
veld e trabao pa e luna aki ta 
conscientisa hende cu ta okay 
cu pa no ta okay un dia, cu ta 
bon pa busca ayudo y cu tin 
hende cla pa yuda. . 


“Mi ta kere cu tiki tiki nos 
ta kibrando e stigma, nos ta 
kibrando e tabu pero mi ta 
kere nos tin un caminda largo 
ainda pa cana, pero esaki ta 
locual nos tin cu haci,” el a 
agrega. 


El a enfatisa: “Como du- 
nador di cuido nos no mester 
tin miedo di ta vulnerable. 
Como dunador di cuido tam- 
be ta okay pa nos bisa mi tam- 


be ta cansa, mi tambe mester 
di ayudo y mi ta kere ora per- 
sonanan wak cu nos como 
profesional ta bisa mi tambe 
mester di ayudo, esey tambe 
ta habri e porta. Mi ta kere si 
nos ta vulnerable, nos cliente 
por siña di esey tambe.” 


Por ultimo, Michelle ta bisa, 
specialmente na e mayornan, 
pa nan ta hopi mas consciente 
di nan yiu, kico nan ta haci- 
endo, kico nan ta sintiendo 
y no pa solamente controla 
kico nan ta haciendo, si no 
mas bien pa bisa cu como 
mayor nan tey pa nan yiu. 
“Ami ta kere esey ta loke ho- 
bennan di awendia ta falta, cu 
nos por bisa nos t’ey pa bo.” 


Tambe na tur docente y hen- 
denan rond di e hobennan, 
el a remarca pa nan na ta e 
positivismo cu e hobennan 
tin mester pa asina nan tambe 
por sigui bay dilanti. 


Pa finalisa, su mensahe pa 
e hobennan di Aruba: “Si 
bo ta sinti cu bo tin cualkier 
problema, dolor y bo ta sinti 
cu no tin niun hende pa bo 
of cu no tin niun porta habri 
pa bo, sa cu tin personanan 
cu ta dispuesto pa scucha bo, 
cla pa yuda bo. Mi ta bisa nan 
durf di bin busca ayudo y mi 
ta bisa nan semper tin un so- 
lucion, semper tin un miho 
alternativa. Tin biaha ta mus- 
tra cu no tin salida, semper 
busca algo positivo aunke e 
situacion ta scur.” 


LOCAL 

Diabierna 19 Mei 2023 
Importacion total a registra un aumento di 2.0% den 
prome kwartaal di 2023 


Oficina Central di Esta- 
distica ta presenta e re- 
sultadonan principal di e 
cifranan di importacion 
y 
exportacion, 
promer 
kwartaal 2023. 
Importacion total 
Importacion total, den peso, 
a registra un aumento di 3.3 
mln. kg (2.0%) den e prome 
kwartaal di 2023 (163.5 mln. 
kg) compara cu e mesun 
periodo den 2022 (160.2 
mln. kg), den balor, ela subi 
cu 94.3 mln. (16.7%) di Afl. 
565.1 mln. pa Afl. 659.4 mln. 


Importacion pa e area liber di 
Aruba* (peso) 
Importacion pa e area liber di 
Aruba pa e prome kwartaal 
di 2023, a subi cu 2.9 mln. 
kg (1.9%) di 158.0 mln. kg 
na 2022 pa 161.0 mln. kg na 
2023. Durante e periodo aki 
diesun (11) di e bintiun (21) 
seccionnan, a registra au- 
mento den importacion den 
peso pa e area liber di Aruba. 


E aumentonan mas grandi a 
wordo registra den e secci- 
onnan “Metalnan comun y 
trabounan deriva” 1.2 mln. 
kg (30.9%), “Productonan 
mineral” 1.2 mln. kg (1.2%) y 
“Ekiponan di transporte” 1.0 
mln. kg (65.6%). 
E caidanan mas grandi ta den 
e seccionnan “Productonan 
alimenticio” -0.6 mln. kg 
(-3.9%), “Palo, carbon y ma- 
terialnan di palo” -0.6 mln. 
kg (-21.2%) y “Diferente tipo 
di articulonan fabrica” -0.5 
mln. kg (-25.8%). 


Importacion pa e area liber di 
Aruba* (balor) 
Importacion pa e area liber di 
Aruba pa di promer kwarta- 
al di 2023, den balor, a subi 
cu Afl. 87.2 mln. (16.3%) di 
Afl. 535.8 mln. na 2022 pa 
Afl. 623.0 mln. na 2023. Du- 
rante e periodo aki diesnuebe 
(19) di e bintiun seccionnan, 
a registra aumento den im- 
portacion den balor pa e area 
liber di Aruba. 


E aumento den importacion 
pa e area liber di Aruba (ba- 
lor) a wordo causa principal- 
mente door di aumentonan 
di Afl. 18.0 mln. (68.6%), 
Afl. 12.6 mln. (18.2%) Afl. 
9.6 mln. (23.2%) den e sec- 
cionnan “Ekiponan di trans- 
porte”, “Productonan ali- 
menticio” y “Productonan 
mineral”, respectivamente. 


E unico dos caidanan a wor- 
do registra den e seccionnan 


“Objetonan di arte, piezanan 
di coleccion y antiguedad- 
nan” Afl. -2.2 mln. (-48.4%) 
y “Palo, carbon y material- 
nan di palo” Afl. -1.8 mln. 
(-26.3%). 
Importacion pa e area di 
Zona Franca di Aruba 
Importacion pa e area di 
Zona Franca di Aruba, den 
peso, a registra un aumento 
di 0.3 mln. kg (14.1%) den di 
promer kwartaal di 2023 (2.5 
mln. kg) compara cu e mesun 
periodo den 2022 (2.2 mln. 
kg) y a wordo causa prin- 
cipalmente door di un au- 
mento di 0.3 mln. kg (14.0%) 
den e seccion “Productonan 
mineral”. 


Den balor, importacion pa e 
area di Zona Franca di Aruba 
a subi cu Afl. 7.2 mln (24.4%) 
di Afl. 29.3 mln. pa Afl. 36.5 
mln y a wordo causa prin- 
cipalmente door di un au- 
mento di 6.9 mln. kg (24.0%) 
den e seccion “Productonan 
alimenticio”. 


E importacion (pa e area liber 
di Aruba) menciona anterior- 
mente ta e resultado di Im- 
portacion via Lama y Import- 
acion via Aire, cual tawata tin 
e siguiente desaroyonan: 


1. Importacion pa e area liber 
di Aruba* via Lama 
Importacion via di lama pa e 
area liber di Aruba, den peso, 
a registra un aumento di 2.9 
mln. kg (1.9%) den di promer 
kwartaal di 2023 (160.2 mln. 
kg) compara cu e mesun 
periodo den 2022 (157.3 mln. 
kg) y a wordo causa princi- 
palmente door di aumento 
den e seccionnan “Metalnan 
comun y trabounan deriva” 
(1.2 mln. kg, 31.3%) y “Pro- 
ductonan mineral” (1.2 mln., 
1.2%). 


Den balor, importacion via 
di lama pa e area di liber di 
Aruba a subi cu Afl. 75.5 mln. 
(17.3%) di Afl. 436.6 mln. pa 
Afl. 512.1 mln. y a wordo 
causa principalmente door di 
aumento di respectivamente, 
Afl. 18.0 mln. (71.6%) y Afl. 
12.9 mln. (19.3%) den e sec- 
cionnan “Ekiponan di trans- 
porte” y “Productonan ali- 
menticio”. 
2. Importacion pa e area liber 
di Aruba* via Aire 
Importacion via di aire pa 
e area liber di Aruba, den 
peso, a registra un aumento 
di 0.01 mln. kg (1.4%) den 
di promer kwartaal di 2023 


(0.75 mln. kg) compara cu 
e mesun periodo den 2022 
(0.74 mln. kg) y a wordo 
causa principalmente door di 
un aumento di 0.02 mln. kg 
(26.2%) den e seccion “Maki- 
naria y ekiponan electronico 
(nobo y renoba)”. 


Den balor, importacion via 
di aire pa e area di liber di 
Aruba a subi cu Afl. 11.7 mln. 
(11.8%) di Afl. 99.2 mln. pa 
Afl. 110.8 mln y a wordo 
causa principalmente door di 
un aumento di Afl. 6.6 mln. 
(36.6%) den e seccion “Per- 
lanan real y otro tipo di pie- 
dranan precioso”. 


Importacion pa e area liber 
di Aruba* pa “Companianan 
grandi” 
Importacion pa “Compani- 
anan grandi”, den peso, a subi 
cu 2.6 mln. kg (11.7%), di 
22.5 mln. kg den di promer 
kwartaal di 2022 pa 25.2 mln. 
kg den di promer kwartaal di 
2023 y a wordo causa prin- 
cipalmente door di un au- 
mento di 2.6 mln. kg (12.1%) 
den e seccion “Productonan 
mineral”. 


Den balor, importacion pa 
“Companianan grandi”, a 
subi cu Afl. 10.8 mln. (18.3%) 
di Afl. 59.0 mln. pa Afl. 69.8 
mln y a wordo causa princi- 
palmente door di un aumen- 
to di Afl. 8.2 mln. (24.5%) 
den e seccion “Productonan 
mineral”. 


Exportacion total 
Exportacion total, den peso, 
a registra un aumento di 0.5 
mln. kg (6.4%) den e prome 
kwartaal di 2023 (7.7 mln. kg) 
compara cu e mesun periodo 
di 2022 (7.3 mln. kg), mien- 
tras, den balor, ela subi cu 
8.5 mln. (22.1%) di Afl. 38.5 
mln. pa Afl. 47.0 mln. 
Exportacion for di area liber 
di Aruba* (peso) 
Exportacion for di e area liber 
di Aruba, den peso, a registra 
un aumento di 0.3 mln. kg 
(4.9%) den e prome kwartaal 
di 2023 (5.5 mln. kg) compara 
cu e mesun periodo den 2022 
(5.2 mln. kg). Diestres (13) di 
e bintiun (21) seccionnan, a 
registra aumento den expor- 
tacion den peso pa e area liber 
di Aruba. E aumentonan mas 
grandi ta den e seccionnan 
“Productonan 
alimenticio” 
0.6 mln. kg (196.5%), “Ma- 
terialnan pa fabricacion di 
papel y materialnan di pa- 
pel” 0.4 mln. kg. (38.1%) y 
“Makinaria y ekiponan elec- 


tronico (nobo y renoba)” 0.3 
mln. kg. (690.7%). 


E caidanan mas grandi ta den 
e seccionnan “Obranan di 
piedra, gips, cement of as- 
best” -0.6 mln. kg. (-74.2%), 
“Metalnan comun y tra- 
bounan deriva” -0.3 mln. 
kg. (-13.2%) y “Ekiponan 
di transporte” -0.1 mln. kg. 
(-82.8%). 


Exportacion for di area liber 
di Aruba* (balor) 
Exportacion for di e area 
liber di Aruba, den balor, 
a registra un aumento di 
Afl. 2.1 mln. (15.7%) den e 
prome kwartaal di 2023 Afl. 
15.5 mln. compara cu e me- 
sun periodo den 2022 (Afl. 
13.4 mln. kg). Diesdos (12) 
di e bintiun (21) seccionnan, 
a registra aumento den ex- 
portacion den balor pa e area 
liber di Aruba. E aumenton- 
an mas grandi ta den e sec- 
cionnan “Metalnan comun 
y trabounan deriva” Afl. 1.0 
mln. (39.1%), “Productonan 
alimenticio” Afl. 1.0 mln. 
(155.0%)” y “Cuero di ani- 
mal y otro materialnan di cu- 
ero” Afl. 0.7 mln. (1,727%). 


E caidanan mas grandi ta 
den e seccionnan “Ekip- 
onan di transporte” Afl. -1.7 
mln. 
(-96.1%), 
“Produc- 
tonan kimico” Afl. -0.5 mln. 
(-32.6%) y “Obranan di pie- 
dra, gips, cement of asbest” 
Afl. -0.2 mln. (-72.6%). 


Exportacion for di e area di 
Zona Franca di Aruba 
Exportacion for di e area di 
Zona Franca di Aruba, den 
peso, a registra un aumento 
di 0.2 mln. kg (10.1%) den 
di promer kwartaal di 2023 
(2.3 mln. kg) compara cu 
e mesun periodo den 2022 
(2.1 mln. kg.) y a wordo 
causa principalmente door 


di un aumento di 0.2 mln. kg 
(10.5%) den e seccion “Pro- 
ductonan alimenticio”. 
Den balor, exportacion for di 
e area Zona Franca di Aruba a 
subi cu Afl. 6.4 mln. (25.4%) 
di Afl. 25.2 mln. pa Afl. 31.6 
mln. y a wordo causa princi- 
palmente door di un aumen- 
to di Afl. 6.4 mln. (25.7%) 
den e seccion “Productonan 
alimenticio”. 


salud a7 


Diabierna 19 Mei 2023 


Minister Dangui Oduber A bishita colegio Bon Bini den cuadro di e 
programa di scol saludabel 


Diaranson mainta Min- 
ister di Turismo y Salud 
Publico, Sr. Dangui Odu- 
ber, conhuntamente cu 
Minister di Enseñansa y 
Deporte, Sr. Endy Croes, a 
bishita Colegio Bon Bini. 
Colegio Bon Bini ta un di 
e scolnan cu ta participa 
activamente na e pro- 
grama di Scol Saludabel. 
Ministerio di Salud Publi- 
co ta e iniciado di e pro- 
grama di Scol Saludabel. 
Minister Oduber sigur ta 
sostene e programa aki cu 
ta wordo realisa conhunt- 
amente cu Ministerio di 
Enseñansa y Ministerio di 


Asuntonan Social 
. 
E programa di Scol Saluda- 
bel ta forma parti di e Plan 
Nacional di prevencion di 
malesanan no transmisibel. 
Minister Oduber ta kere 
firmemente den campañanan 
di prevencion. 
Pa es motibo e mandatario a 
presenta na Colegio Bon Bini 
cu brochure nan educativo y 
informativo pa e muchanan. 
Pa asina nos muchanan tene 
na cuenta kico nan consumi 
y tambe e importancia di haci 
actividadnan fisico manera 
ehercicionan diario of prac- 
tica deporte. 


Actualmente e programa Scol 
Saludabel ta solamente na 
cierto scolnan preparatorio y 
scolnan basico pero e idea ta 
pa mas y mas scolnan duna 
nan compromiso pa asina 
nan tambe participa activa- 
mente na e programa. Den 
futuro kier expande e pro- 


grama pa scolnan secundario 
tambe. Esaki ta un proyecto 
cu tin e meta principal pa tin 
un comunidad mas saluda- 
bel pa asina mehora e calidad 
di bida, cuminsando na nos 
muchanan. Prevencion ta e 
yabi pa tin un fondo di AZV 
cu ta keda sostenibel den fu- 


turo. 
Minister 
Oduber 
kier 
a 
gradici Colegio Bon Bini pa 
ricibi su persona y tambe pa 
nan participacion activo den 
e programa di Scol Saludabel. 
Un bunita programa camin- 
da a base di union y colabo- 
racion ta traha na bienestar di 
nos muchanan y nos comu- 
nidad completo. 
E meta ta pa tin un comuni- 
dad mas saludabel, mas con- 
sciente di loke nan ta con- 
sumi y mas participativo ma 
actividadnan deportivo. Un 
comunidad saludabel lo re- 
sulta den un comunidad mas 
vital y mas productivo. 


Hulanda: 
Oncologonan ta adopta rekisitonan mas streng pa medicacion di cancer 


(NLTimes)—Oncologo- 
nan na Hulanda ta bay 
husga medicacion di can- 
cer mas streng prome cu 
nan prescribi esaki na pa- 
shentnan, segun e liña di 
guia nobo for di e comis- 
ion di oncologo y neumo- 
nologo 
Hulandes. 
Den 
pashentnan cu un expec- 
tativa di bida di un aña of 
mas, e medicacion mester 
extende nan bida pa al 
menos cuatro luna en bes 
di e standard actual di tres 
luna. Segun De Volskrant 
a reporta, federacionnan 
di pashent ta hopi insatis- 
fecho cu esaki. 


Investigacion cientifico re- 
cien a mustra cu hopi medi- 
cacion nobo—y hopi biaha 
hopi caro—cu a drenta mer- 
cado den e ultimo añanan ta 
solamente extende bida di pa- 
shent di cancer pa un averahe 
di dos pa tres luna. Hopi di e 
medicacionnan aki tambe tin 
efectonan basta grave. 


Oncologonan a tuma nota di 
esaki den practica, y despues 
di un discusion, e gruponan 
profesional pa oncologonan 
(NVMO) y neumonolonan 
cu ta traha pashent di cancer 
(NVALT) a vota pa haci e cri- 
terio mas streng. 
Pa via di rekisitonan mas 
streng, tin chens cu oncolog- 


onan no lo prescribi remedi 
nobo. Pa medicacion cu 
por preveni e cancer di bin 
back despues di tratamento, 
e 
compania 
farmaceutico 
mester mustra cu e remedi 
en berdad ta extende bida 
di pashent. Pa medicacion 
pa pashentnan terminal, si e 
expectativa di bida ta al me- 
nos un aña, e remedi mester 
extende bida pa al menos 16 
siman mas. 


E Federacion Hulandes pa 
Organisacionnan di Pash- 
ent cu Cancer (NFK) no ta 
contento mes: “E dokternan 
aki ta laga pashent riba caya,” 
segun Pauline Evers di NFK 
a bisa. Segun e federacion, e 
criterio modifica ta bay nifica 
cu pashent na Hulanda no lo 
tin acceso pa te cu un kwart 
di e medicacion aproba pa 
EMA. “Esaki ta un porcen- 
tahe hopi halto y inaceptabel. 
Esaki ta bay haci cu trata- 
mento ta for di e pashent su 
alcance.” 


Segun 
NFK, 
pashentnan 
mester por dicidi cu nan 
dokter si un remedi tin balor 
pa nan. Esaki no por dicidi a 
base di e nivel di populacion. 
Un par luna di bida mas tin 
biaha ta significa tur cos pa e 
pashent, NFK a declara. Y no 
mester tin un criterio di se- 
leccion pa esaki. 


E grupo di interes pa com- 
panianan farmaceutico, VIG, 
tambe no ta contento tocante 
e criterio nobo. Segun VIG, 


pashent na Hulanda no lo por 
tin e mesun opcion di trata- 
mento cu pashentnan den 
otro pais si tin: “Esaki por 


causa cu pashentnan Hulan- 
des ta cay atras. Esey ta ina- 
ceptabel.” 

Miembro di cuerpo policial 
di Corsou ta presenta na 
corte 


(CuraçaoChronicle) – Dia 
17 di mei un miembro di 
Cuerpo Policial di Cor- 
sou a presenta na corte pa 
cuminsa cu su huicio. 


E oficial a los tiro dia 14 di 
april, mientras cu e tabata 
purba di aresta un sospecho- 
so involucra den un robo cu 
a tuma luga na un negoshi. 
E sospechoso a ser herida na 
su pia y a rekeri di operacion. 
Corsou su agencia di detec- 
tive nacional a conduci un 
investigacion riba e incidente 
aki bao orden di Ministerio 
Publico (OM). 


Basa riba e investigacion cu 
a conduci, OM a conclui cu 
e oficial su uso di su arma di 
candela no tabata di acuerdo 


cu e regla y regulacionnan 
estableci. Como resultado di 
esaki, a acusa e oficial cu mal 
conducta severo y OM a pidi 
un sentencia condicional di 
24 ora conhuntamente cu un 
periodo di prueba di 1 aña. E 
sentencia lo tuma luga dia 6 
di juni. 
Ministerio Publico a bisa cu 
nan ta comprometi na sigura 
un Corsou safe y husto. Po- 
lis ta hunga un rol crucial 
den mantene ordo publico y 
sigura cu e isla y su residen- 
tenan ta safe. OM ta evalua 
cautelosamente 
e 
accion 
di miembronan di cuerpo 
policial, specialmente ora ta 
trata di uso di forsa y poder, 
semper ehecutando cautela y 
considerando e monopolio di 
violencia. 


OM ta colecta casi 70,000 florin di 
prisoneronan pa paga victimanan na 
Corsou 


(CuraçaoChronicle) 
– 
Aña pasa, Ministerio Pu- 
blico (OM) a colecta casi 
70,000 florin den compen- 
sacion for di prisoneronan 
sentencia. E cantidad aki 
ta destina pa pago pa e 
victimanan, segun e rap- 
port anual di Ministerio 
Publico. 


A aplica metodonan inno- 
vativo pa asina promove e 
coleccion di e fondonan aki, 
manera entre otro, manda 
recordatorio y permiti haci 


areglonan di pago cu e pris- 
oneronan den prison SDKK. 
Entre september cu decem- 
ber den aña 2022 a haci are- 
glo di pago cu mas o menos 
26 prisonero encarcela den 
SDKK. 


Na momento cu corte im- 
pone un ordo di restitucion, 
e victima of cualkier partido 
herida of cu a sufri daño mes- 
ter ser compensa. Ministerio 
Publico ta responsabel pa col- 
ecta e cantidad di e individuo 
acusa di parti di e victimanan. 


Gobierno a aloca mas o me- 
nos 20,000 florin como un 
avance di e pago na e victi- 
manan cu tin derecho na rici- 
bi compensacion. E cantidad 
aki ta suficiente solamente pa 
8 victima pa aña, mientras e 
cantidad di individuo cu tin 
derecho na e compensacion 
aki ta keda aumenta. Actual- 
mente e cantidad di victima 
cu tin derecho na ricibi com- 
pensacion ta mas di 25 biaha 
mas halto compara cu aña 
pasa. 


Silvania ta bisa cu Hulanda mester respeta autonomia di Corsou 


CuraçaoChronicle) 
– 
Minister di Finanzas Cu- 
rasoleño, Javier Silvania 
sutilmente a recorda go- 
bierno Hulandes pa no in- 
terferi cu e legislacion di e 
pais autonomo. 


E Minister a haci e remarcan- 
an aki den respuesta na pre- 
guntanan cu e miembro di 
parlamento Osepa di e par- 
tido PNP a haci tocante tur 
e desaroyonan cu ta tumando 
luga pa cu e regulacion di 
wega di placa online. 


Como parti di e sosten di 
likides cu a provee na e pais 
durante e pandemia di Co- 
vid-19, e gabinete di Pisas a 
compromete su mes pa adre- 
sa e problemanan den e sec- 


tor di wega di placa. 
Kehonan recien di oficialnan 
na Den Haag ta sugeri cu Sil- 
vania su ministerio no ta dis- 
puesto na comparti informa- 
cion tocante e progreso cu a 
haci te awo pa cu e topico aki. 


Anteriormente a reporta cu 
pronto lo trece cambio den e 
sistema di otorga licencia pa 
website cu ta provee servi- 
cio di wega di placa online, y 
poco despues a sali na cla cu 
tin companianan Ruso cu ta 
opera bao licencia cu a obtene 
na Corsou, cual a causa preo- 
cupacion pa motibo cu esaki 
posiblemente 
ta 
concerni 
companianan cu ta den lista 
di sancion Ruso relaciona cu 
e guera andando na Ucrania. 

Hulanda tin plan pa 260.000 cas nobo 


(NLTimes)—Minister 
di 
Vivienda, Hugo de Jonge 
ta kere cu e por crea entre 
80.000 y 260.000 cas adicio- 
nal door di split casnan cu 
ya ta existi, construi mas 
piso riba edificionan exis- 
tente, transforma oficina y 
fabricanan bashi, y door di 
hacie mas facil pa construi 
micro-hogar riba tereno 
di cas. Tambe e kier inves- 
tiga mas pa haci comparti- 
mento di cas menos com- 
plica, NOS ta reporta. 


“Specialmente awo cu con- 
struccion nobo ta experen- 
ciando mas dificultad, nos 
mester haci uso optimal di e 
deposito di casnan existente 
pa asina crea mas hopi espa- 
cio pa biba cu ta posibel,” De 
Jonge a skirbi den un carta pa 
parlamento. 


E Minister di Vivienda ainda 
kier añadi 900.000 cas den e 
deposito di cas pa 2031, pero 


pa logra esaki a mustra di 
ta mas dificil cu a spera. Pa 
motibo di e problema di ni- 
trogeno, construccion mester 
a slow down. E aumento den 
prijs di interes ta pone in- 
versionistanan duda, y e au- 
mento di costo di construc- 
cion ta haci cu casnan nobo 


ta demasiado caro. E minister 
tambe ta experenciando difi- 
cultad pa haya luga pa situa 
hogarnan temporario. 


E practica di haci miho uso 
di casnan existente tambe ta 
mustra di ta complica, segun 
De Jonge a expresa den su 


carta. Traha piso extra—tam- 
be conoci como “top-ups”— 
ta un bon manera pa agrega 
mas cas den un edificio, pero 
hopi biaha e municipio y lo- 
calnan ta pleita contra e pro- 
ceso. 


Top-ups tambe por nifica 


construccion di casnan adi- 
cional riba e mesun tereno. 
De Jonge mas tanto na fabor 
di e ultimo variante. E ta kere 
cu por logra cu 100.000 di e 
manera aki, specialmente den 
casnan construi despues di 
1965. E ta bay papia cu mu- 
nicipio y corporacionnan di 
hogar tocante flexibilisacion 
di reglanan. 


De Jonge tambe kier hacie 
mas facil pa dividi hogarnan 
existente, specialmente den 
ciudadnan grandi. E ta kere 
e por crea 80.000 pa 160.000 
cas nobo den e manera aki. 
Y pafo di Randstand, e kier 
mira con pa construi micro- 
hogar riba tereno di cas. Se- 
gun e minister, hopi hende 
kier provee acomodacion pa 
nan mayor- of yiunan di e 
manera aki, pero regulacion 
existente ta pone municipi- 
onan duda pa aproba propu- 
estanan asina. 


No a logra ningun progreso pa e Acuerdo di Agricultura despues di 
un discusion di 24 ora 


(NLTimes)—Despues 
di 
a consulta desde diaran- 
son mainta pa diahuebs 
anochi, ainda no a logra 
ningun progreso pa loke 
ta trata e Acuerdo di Agri- 
cultura. Diahuebs mainta 
trempan, Prome Minister 
Hulandes, Mark Rutte a 
bisa cu “discusion bon y 
intensivo” 
ta 
tumando 
lugar. “Pero ainda tin hopi 
mas pa haci.” 


Ainda no tin ningun acuerdo, 
Minister di Agricultura, Piet 
Adema a bisa despues di un 
discusion di 24 ora. E ta spera 
pa tene mas “discusion inten- 
sivo” den e proximo siman- 
nan. “Ainda falta mas cos pa 
tuma lugar.” 


“Despues di un dia y anochi 
largo, nos a tuma stapnan 
importante. Tin un concepto 
avansa cu nos a test via in- 
stitutonan di conocemento. 
Cu e informacion ey, nos 
ta continua nos caminda pa 


un acuerdo di agricultura,” 
Adema a tweet. E partidonan 
envolvi ainda ta discutiendo e 
fundamento di agricultor cu 
ta bay ta encarga cu maneho 
di e paisahe, e proteccion di 
agricultornan y horticultur- 
istanan cu ta continua, mest y 
adhunto di paisahe. 


“Nos ta papiando tocante 
temanan hopi grandi, cual ta 
di alcance grandi pa e sector 
di agricultura. Esaki ta algo 
hopi importante,” Adema a 


bisa na momento di sali for di 
e reunion. 


Tres partido di agricultura, in- 
cluyendo Land- en Tuinbou- 
worganisatie (LTO), Minis- 
ter Adema y Prome Minister 
Rutte, a papia henter anochi. 
Tur otro partido a bay 3:30 di 
marduga, segun un vocero 
pa e reunion a bisa. Rutte a 
drenta e combersacion ano- 
chi trempan pa sigura un 
logro, pero esaki no a yega na 
un acuerdo. 


Den pasado, LTO a publica 
un otro ultimatum cual a 
vence dialuna siman pasa. E 
organisacion no tabata sat- 
isfecho cu e texto final pa e 
acuerdo di negociacion. E a 
rechasa e texto pasobra e ta- 
bata mester di “revision mas 
miho.” Ora LTO a drenta 
e combersacion diaranson, 
e organisacion a señala cu e 
kier a yega na un acuerdo de- 
finitivo. 
E acuerdo di e concepto a 
wordo publica diamars via 


RTL Nieuws. E documen- 
tonan a mustra cu e sector 
di agricultura mester cumpli 
cu rekisitonan mas streng, 
pero agricultornan lo mes- 
ter keda cu un margen mas 
halto. E standardnan mas 
streng probablemente ta bay 
hisa prijs, y fuentenan a bisa 
cu e aumentonan ey no ta bay 
ta cubri solamente pa e con- 
sumidonan. 
Agricultornan 
tambe lo mester haci mas den 
e maneho di naturalesa cu un 
intercambio di compensa- 
cion. 


Diaranson, NOS a reporta 
cu Adema tin e expectativa 
cu e plannan di e acuerdo ta 
bay costa 6.7 biyon euro, plus 
un 600 miyon euro adicional 
pa aña pa e agricultornan di 
maneho di naturalesa. Segun 
e locutor, e minister tambe 
kier limita e cantidad di bes- 
tia domestico pa un averahe 
di dos baca pa cada tereno cu 
un tamaño ekivalente na un 
veld di futbol 

Colombia ta busca cuatro mucha cu a disparce na Amazonia 
despues di accidente aereo 
(AFP) - Rescatistanan a 
haya tres pasahero adulto 
di un avioneta cu a cay na 
Amazonia morto y nan ta 
sigui busca cuatro mucha 
cu a disparce, e responsa- 
bel di e cuerpo oficial di 
atencion di desaster a in- 
forma diaranson ultimo. 


E radarnan a perde e señal di 
e aeronave dia 1 di mei ul- 
timo, despues cu a sali desde 
un sector selvatico conoci 
como Araracuara cu destino 
San Jose del Guaviare, un di e 
principal ciudadnan di Ama- 
zonia Colombiano. 
Entre dialuna cu diamars “a 
haya tres adulto fayecido,” 


German Camargo director 
di Defensa Civil di departa- 
mento di Meta a bisa. For di 
eynan tabata coordina e misi- 
onnan di rescate y extraccion 
di curpanan di e piloto y dos 
pasahero ubica na e departa- 
mento bisiña di Caqueta. 
Camargo a agrega cu ainda ta 
falta haya tres mucha di 13, 9 
y 4 aña, y tambe un baby di 
11 luna. 
Soldaatnan y indigenanan di 
comunidadnan cercano na 
e luga di e caida a haya nan 
pertenencianan. Entre nan 
tabatin un boter di baby, cual 
a pone nan sospecha cu tin 
sobreviviente canando den 
un area selvatico di acceso 


dificil. 
Te ayera forsanan militar y 
rescatistanan tabata intensi- 
fica nan labor di buskeda y 
rescate di e cuatro mucha cu a 


biaha den un avioneta Cessna 
206 cu tabatin shete ocupante 
y a declara den emergencia 
den oranan di mainta di 1 di 
mei pa un aparente fayo di 


motor. 
Informacion preliminar di 
Aeronautica Civil, cu ta co- 
ordina labornan di rescate 
den forma continuo a bisa 
cu maske tin dificultadnan 
climatico, e muchanan a sali 
for di avion y a cuminsa cana 
den busca di ayudo memey di 
e selva. 
Avionnan y helicopternan 
di Forsa Aereo y Ehercito 
ta participa den operacion 
di buskeda y rescate, nan 
ta manda mensahenan cu 
speakernan na e muchanan 
den nan lenga materno pa 
purba di ubica nan. 


El Salvador: 
Nayib Bukele ta intensifica presencia militar den ciudad 
unda a asesina un polis 


(RFI) - Den loke ta trata 
un ofensiva nobo den e 
guera 
contra 
gangnan 
violento, e presidente di 
El Salvador diaranson ul- 
timo a dicidi di rondona 
e departamento Nueva 
Concepcion di Chalat- 
enango cu presencia mili- 
tar despues cu diamars ul- 
timo a asesina un polis. 


Den oranan di marduga di 
diaranson, gobierno di Nay- 
ib Bukele a mobilisa mas di 
cinco mil agente di siguridad 
publico na zona nort di El 
Salvador pa rondona e mu- 


nicipio Nueva Concepcion. 
A tuma e decision aki pa mo- 
tibo di e asesinato di un polis 
pa supuesto integrantenan di 
gang cu a tuma luga diamars 
den oranan di atardi. 
For di su cuenta di Twitter, 
Bukele a comunica cu ta bay 
“destrui” e asesinonan di e 
polis y su colaboradornan, na 
unda a ordena pa detene nan 
di forma permanente. Na e 
municipio, polis y militarnan 
ta vigila y nan ta revisa e per- 
sonanan y autonan cu ta core 
den e zona. 
Esaki ta e di cinco biaha cu 
militarnan ta rondona un area 


den e 14 luna di vigencia di 
Estado di Excepcion, un me- 
dida di control teritorial cu ta 
suspende garantianan con- 
stitucional pa asina ey caba 
cu e gangnan. Mas di 68 mil 
persona a keda deteni pa su- 
puesto vinculonan cu e struc- 
turanan criminal aki. 
Mientras autoridadnan ta cel- 
ebra mas di 365 dia sin ho- 
micidio bao administracion 
di Bukele, varios organisa- 
cionnan nacional y interna- 
cional ta cuestiona e medida, 
debi na algun rapportnan di 
violacion di derechonan hu- 
mano y abuso di parti di cur- 


panan di siguridad. Despues 
di un aña den Estado di Ex- 
cepcion, esaki ta e prome caso 
den cual un agente policial ta 
e victima di e gangnan. 


Di su parti, Gobierno ta sigu- 
ra cu e medida aki ta bay con- 
tinua tanten nan lo captura 
tur e gangnan di e pais. 


Nuebe migrante di Venezuela y Honduras a scapa di un secuestro 
na nort di Mexico 


(EFE) 
- 
Presunto 
se- 
cuestradonan a intercepta 
un bus den cual tabatin 
nuebe migrante na estado 
di San Luis Potosi. Nan a 
logra scapa di e secuestra- 
donan y despues agen- 
tenan di polis a haya nan 
diaranson ultimo na esta- 
do di Nuevo Leon. 


Den un comunicado, Secre- 
taria di Siguridad Publico di 
Nuevo Leon (SSPNL) a in- 
forma cu di e nuebe migrante 
cu a haya, shete ta di Venezu- 
ela y dos di Honduras. 
E migrantenan tabata den e 
zona rural di caretera Mate- 
huala-Saltillo y nan edadnan 
ta entre 18 y 35 aña. 
E dependencia a reporta cu 
diamars den oranan di atardi 
agentenan di Forsa Civil a 


haya seis homber cu tabata 
pidi ayudo na e caretera men- 
ciona y despues a localisa tres 
migrante mas, ken di biaha a 


conta loke a sucede y a bisa 
cu nan tabata pertenece na un 
grupo cu tabata secuestra. 
Diaranson ultimo, e persona 


encarga di e despacho di Fis- 
calia di Nuevo Leon, Pedro 
Arce, a declara na medionan 
cu den estado aki “solamente 


a haya un bus den cual 50 mi- 
grante y dos chauffeur tabata 
biaha.” Ademas a duna apoyo 
na nuebe migrante cu a scapa 
di e secuestradonan y despues 
a haya nan den un caretera. 
Diaranson ultimo, presidente 
di Mexico, Andres Manu- 
el Lopez Obrador, a sigura 
durante su conferencia di 
prensa cu nan ta atendiendo 
e secuestro di 50 migrante na 
caretera federal 57 na Mate- 
huala, San Luis Potosi. 
Pa e motibo ey, a señala cu 
Guardia Nacional a pone 
den marcha un operativo pa 
haya e migrantenan y a bisa 
cu posiblemente e hechonan 
aki por tin vinculo cu otro se- 
cuestro di 121 migrante cu a 
sucede na comienso di april 
den mesun region. 

Embahada di Francia na Venezuela tin plan pa amplia apoyo na 
proyectonan LGBTIQ+ 


(ElNacional) - E emba- 
hada di Francia na Ven- 
ezuela tin plan di amplia 
e apoyo na proyectonan 
di persona LGBTIQ+ na 
e pais, e delegacion di e 
nacion Europeo a informa 
diaranson ultimo, relacio- 
na cu e Dia Internacional 
contra Homofobia, Bifo- 
bia y Transfobia. 


Un fuente diplomatico Fran- 
ces a detaya na EFE cu e em- 
bahada, cu for di aña pasa 
ta financia proyectonan di 
dos organisacion, ta spera di 
apoya, a traves di e asigna- 
cion di recursonan, otro tres 


ONG relaciona cu e grupo 
colectivo aki cuminsando e 
aña aki. 


Ademas, e ta premira renoba 
den 2024 e programa Proyec- 
tonan Innovador di e Socie- 
dad Civil y Coalicion di Ac- 
tornan, lansa aña pasa y dirigi 
tambe na promove igualdad 
di genero y derechonan pa 
sigui contribui cu e fortal- 
ecemento di e sociedad civil 
Venezolano dilanti e desa- 
fionan di e crisis. 


E delegacion di e Union 
Europeo na Venezuela, con- 
huntamente cu e Embahada 


di Hulanda, a mustra diaran- 
son ultimo su apoyo na e 
personanan LGBTIQ+, cu 


un acto riba plaza Francia di 
Altamria cu a conclui cu un 
retoke di e pintura riba un 


caminda pa bicicleta cu e col- 
ornan di e bandera di e grupo 
colectivo aki na La Castellana, 
na cual tambe e embahador 
Frances na e pais, Romain 
Nadal, tabata presente. 


Francia, hunto cu e Esta- 
donan miembro di UE, a bisa 
cu e ta asumi e lucha pa igual- 
dad di derechonan pa person- 
anan LGBTIQ+ manera par- 
ti integral di su compromiso 
pa e derechonan humano. 
Riba Twitter, el a comparti 
imagennan di e actividad na e 
capital Venezolano. 


Republica Dominicana: 
Gobierno ta paga 106 miyon di dollar na beneficiarionan di 
carchi Superate 


(DiarioLibre) - E Admi- 
nistradora de Subsidios 
Sociales (Adess) y e pro- 
grama social Superate a 
informa diaranson di e 
pago di mas di 106 miyon 
di dollar na alrededor di 
32 mil famia, afecta pa e 
retraso cu a wordo causa 
pa e reemplaso di e carchi 
Superate. 


Den 
un 
comunicado 
di 
prensa, Adess a informa cu 
e prome transferencianan di 
deposito acumula ta wordo 
dirigi na e beneficiarionan y 
esnan cu ya caba a haci nan 


reclamo, pa despues sigui en- 
trega e subsidionan gradual- 
mente. 


Den e sentido ey, beneficia- 
rionan den e situacion aki a 
ricibi den nan cuenta, for di 
siman pasa, e pagonan core- 
spondiente na e lunanan cu a 
tabata atrasa. 


“Usuarionan cu cuenta di 
banco y number di telefon 
registra den nos sistema di 
datos, ta ricibiendo riba nan 
telefon un notificacion di 
disponibilidad di saldo di 
cuenta y un pin of codigo, 


cu e informacion aki, hunto 
cu nan documento di iden- 
tidad, nan por dirigi nan mes 
na cualkier oficina di e Ban- 
Reservas pa retira e fondonan 
corespondiente,” e entidad 
bancario a señala den e nota 
di prensa. 


Na mesun momento, el a 
anuncia cu cuminsando for 
di 22 di mei di 2023 nan lo ta 
entregando e carchinan nobo 
cu chip pa mas seguridad, un 
cambio modernisa cu lo for- 
talece e proceso di transpar- 
encia. 


Venezuela: 
Maduro ta ricibi delegacion multidisciplinario di Brazil 
pa establece dialogo 


(ElNacional) 
- 
Nicolas 
Maduro a ricibi diaran- 
son ultimo un delegacion 
multidisciplinario di Bra- 
zil, cu e meta di establece, 
un biaha mas, e intercam- 
bio di espacionan di dialo- 
go entre ambos nacion, cu 
a resumi nan relacionnan 
den luna di januari ulti- 
mo, despues di cuater aña 
di suspension. 


E delegacion, cu a yega Cara- 
cas diaranson mainta, a wor- 
do ricibi pa e mandatario, ken 
a destaca cu nan a traha riba 
un agenda di desaroyo di- 
verso pa e beneficio di ambos 
pais, cu ta comparti frontera. 


“Mi a ricibi e ekipo di e Agen- 
cia Brasilero di Cooperacion 
pa traha riba un agenda di de- 


saroyo diverso cu ta beneficia 
nos pueblonan y cu ta fortal- 
ece e respet pa nos teritori- 
onan natural,” Maduro a bisa 


despues ariba Twitter. 


E ekipo di prensa di e Presi- 
dencia a informa, den un co- 


municado, cu e delegacion 
Brasilero, cu a bishita e pa- 
lacio di Miralfores, sede di e 
gobierno, tabata lidera pa e 
director di e Agencia Brasi- 
lero di Cooperacion, Ruy 
Pereira y e persona encarga 
cu negoshi di e Embahada 
di Brazil na Caracas, Flavio 
Helmold Macieira. 


Pa Venezuela tabata presente, 
ademas di Nicolas Maduro, 
e minister Yvan Gil, e vice 
minister pa Latino America, 
Rander Peña y e parlamen- 
tario chavista Nicolas Madu- 
ro Guerra. 


E relacionnan entre Venezu- 
ela y Brazil, suspendi desde 
2019, a resumi cu e regreso 
di Luis Inacio Lula da Silva 
na e Presidencia di e pais Sur 


Americano, cual el a asumi 
dia 1 di januari. 


For di e momento ey, funcio- 
narionan di e dos nacionnan 
a celebra diferente encuentro 
cu e obhetivo di reconstrui e 
cooperacion bilateral. 


Recientemente e minister 
Venezolano y embahador pa 
e Cambio Climatico di Bra- 
zil, Luis Alberto Figueiredo, a 
evalua e cooperacion pa pro- 
teccion di e Amazonia, du- 
rante un reunion na Caracas. 


Diamars ultimo, Gil a sos- 
tene un combersacion via 
telefon cu su colega minister 
di Brazil Mauro Vieira, den 
cual nan a evalua e avancenan 
di e reestablecemento di e 
relacionnan bilateral. 

Agencia di potret ta nenga di otorga Prins Harry y Meghan 
imagennan di persecucion 


(TMZ) – Prins Harry y 
Meghan ta luchando con- 
tra un agencia di foto- 
grafia, cu ta bisa cu su 
fotografo freelance cu a 
persigui e pareha diamars 
anochi no tabata “suma- 
mente agresivo,” manera 
Harry y Meghan ta alega. 


Harry y Meghan su ekipo 
legal a manda un carta na e 
agencia Backgrid, bisando cu 
nan tin mester di e imagen- 
nan pa asina por mehora nan 
propio seguridad, agregando: 
“Nos ta exigi pa Backgrid in- 
mediatamente otorga copia di 
tur potret, video y/of cualkier 
otro grabacion haci pa e foto- 
grafo despues cu e pareha a 
sali for di e evento y durante 
e siguiente varios ora.” 


Backgrid su abogado a nenga 
e peticion bisando den un 
carta cu “Na Merca, manera 
mi ta sigur boso ta al tanto, 


propiedad ta pertenece na e 
persona cu ta doño di esaki; 
Tercer partidonan no por 
djis exigi pa duna nan esaki 
manera por ehempel un Rey 
por haci. Posiblemente bo tin 
cu sinta cu bo clientenan y 
splica na nan cu nan reglanan 
Ingles real di exigi ciudadano 
otorga nan propiedad na e co- 


rona a keda rechasa pa e pais 
aki hopi tempo atras.” 


Backgrid ta bisa cu nan taba- 
tin 4 fotografo den 3 auto y 
uno riba un bais, agregando 
cu nan “no tabatin intencion 
di causa ningun daño ni tam- 
poco stress, mirando cu nan 
unico herment den man ta- 


bata nan camara.” 


No tin base legal pa obliga 
Backgrid otorga nan imagen- 
nan, ni tampoco a otorga nin- 
gun demanda den nan contra 
cu ta rekeri esaki. 


Anteriormente e ekipo di e 
pareha a yama e incidente cu 
e paparazzi “practicamente 
catastrofico” 
sinembargo 
fuentenan di New York Po- 


lice Department ta bisa cu 
esaki ta un gran exageracion 
aunke alcalde di NYC, Eric 
Adams a bisa na paparazzi cu 
nan actonan tabata irespon- 
sabel y peligroso. Tambe el 
a condena cu 2 oficial di e 
ekipo policial di NYPD por 
a keda herida, sin menciona 
cu Harry, Meghan y ciudada- 
nonan inocente tambe por a 
keda herida. 


Cannes no ta laga Harisson Ford sinta cu su esposa den momento 
incomodo na premier di Indiana Jones 
(TMZ) – Harrison Ford mes- 
ter tabata e centro di atencion 
na Cannes ayera, pero esnan a 
cargo di logistica di e festival a 
ricibi critica despues cu espo- 
sa di Ford, Calista Flockhart, 


a haya un stoel tras di e actor 
na su gran premier. 
E actor veterano y su esposa 
actriz a yega man teni dia- 
huebs cu hopi aplauso na e 
premier mundial di e tan an- 


ticipa “Indiana Jones and the 
Dial of Destiny.” 
Por a mira ambos investi- 
gando e stoelnan asigna, y 
Calista ta ripara cu a pone su 
stoel tras di su esposo – men- 


cionando algo na dje cu un 
sonrisa. Ford tambe a ripara e 
areglo incomodo. Tur esnan 
rond di nan ta mustra distrai 
pa e aplauso, pero tabata un 
momento incomodo. Ta hopi 
straño cu a sinta nan separa, 
specialmente riba un anochi 


special pa Ford. 


E pareha ta hunto desde 2002 
y a casa na 2010. 
Pa cu e pelicula, e ta regarda 
como esun mas popular den 
henter e Festival Cannes e 
aña aki. 

Bucuti & Tara nombra entre Travel + Leisure su lista di 
Mihor Hotelnan na Mundo 


Bucuti & Tara Beach Re- 
sort a wordo nombra en- 
tre e mihor hotelnan na 
mundo segun Travel + 
Leisure. E resort exclusivo 
pa adulto ta e unico hotel 
di Aruba cu a sali riba e 
lista di 2023 T+L 500. 
E bon noticia a yega for di 
Jacqui Gifford, redactor prin- 


cipal di Travel + Leisure y a 
wordo anuncia globalmente 
na April. “Mi ta contento 
pa comparti cu Bucuti & 
Tara Beach Resort ta wordo 
reconoci como un di e mihor 
500 hotelnan na mundo den 
e edicion di T+L 500.” 
Cada aña, e lectornan di 
Travel + Leisure - e publi- 


cacion di experiencianan di 
biahe mas grandi na Merca, 
cu un audiencia di mas di 36 
miyon - ta vota pa nan des- 
tino preferi, hotel, resort, 
y mas den nan enquesta di 
World’s Best Awards. Basa 
riba e resultadonan di 2022, 
e lista di T+L 500 di 2023 ta 
reconoce e mihor hotelnan 
rond di mundo den un di- 
rectorio prestigioso catego- 
riza pa region geografico y 
ordo alfabetico. E lista aki di 
propiedadnan ta sirbi como 
un recurso confiabel pa mi- 
yon di biaheronan entusiasta. 


“Den nomber di nos tur na 
Bucuti & Tara Beach Resort, 
nos ta sinti nos honra pa 


wordo reconoci un bes mas 
door di un di e autoridad- 
nan di biahe mas confiabel, 
cual ta Travel + Leisure,” 
Ewald Biemans, doño/CEO 
di Bucuti & Tara Beach Re- 
sort ta conta. “Ofreciendo un 
biahe luhoso, personal y cu ta 
cuida nos 


isla como tambe nos planeta, 
ta nos pasion.” 


E lista completo lo aparece 
den e edicion di mei di Trav- 
el + Leisure y riba Apple 
News+, cu un anuncio 
publica via travelandleisure. 
com. 


Celebracion di 25 
aniversario di the Chaz 


Diamars atardi, durante 
un reunion ameno cu e 
modelonan di The Chaz 
Model, Prome Minister 
Evelyn 
Wever-Croes 
a 
tuma e oportunidad di 
extende un reconocimento 
na 
e 
directora 
Sra. 
Chastity Kock-Hodge pa 
cu celebracion di su 25 
aniversario di su scol di 
moda y talento, The Chaz 
Model & Talent School. 


Chastity 
(Chas), 
manera 
tur hende conoce, no ta un 
desconoci den e mundo 
di modelahe. Mirando cu 
modelahe 
semper 
tabata 
su pasion, el a dicidi na un 
edad relativamente hoben, 
di cuminsa duna les na nos 
muchanan. Mirando e interes 
grandi di parti di mayornan, 
Chastity a dicidi di expande 
un poco, introduciendo 
asina tambe, les di baile, 
sigui pa preparacion di reina 
pa Carnaval. Durante añanan 
largo, Chastity a traha cu 
pasion y a dedica na entretene 
nos comunidad cu shownan 
espectacular. 
Mirando 
su 
amor pa mucha y e necesidad 
di 
yuda 
nos 
muchanan 
special, el a habri su portanan 
pa asina inclui muchanan 
special den su grupo di baile 
y modelahe. 
Awendia, 
The 
Chaz 


Modeling &Talent School 
ta un scol renombra, cu no 
solamente ta ofrece shownan 
local sino tambe ta manda 
su 
muchanan 
participa 
den diferente concurso y 
modelahe internacional, di 
cual ultimo añanan a logra 
varios titulo. E aña aki, The 
Chaz Modeling & Talent 
School ta celebrando 25 aña 
di existencia, y lo celebra 
esaki cu un show magistral 
na luna di November. 


Prome Minister, den nomber 
di Gobierno di Aruba a 
otorga Sra. Chastity Kock- 
Hodge cu un reconocemento 
di Excelencia pa su 25 aña di 
dedicacion, profesionalismo 
y dinamismo den e mundo 
di modelahe, canto y baile 
riba 
tereno 
nacional 
y 
internacional. Tambe Prome 
Minister a gradicie pa e 
trabao bunita cu e ta bin ta 
eherciendo, specialmente pa 
yuda nos muchanan special 
desaroya nan potencial y 
logra cosnan grandi riba 
pasarela 
internacional. 
“Masha danki Chastity pa 
guia nos muchanan den e 
area di modelahe, canto y 
baile. Mi ta orguyoso di bo 
y henter bo team cu ta haci 
esaki posibel. Masha danki” 
Prome Minister a expresa. 


Tayer organisa door di Departamento di 
Asuntonan Economico/IDEA tabata hopi 
diferente y interactivo 


Departamento di Asun- 
tonan Economico, Com- 
ercio y Industria medi- 
ante su unit di Iniciativa 
pa Desaroyo pa Empresa 
Arubano (IDEA) y cu co- 
laboracion di E.E. Ven- 
ture, a organisa e di dos 
seccion di e tayer: “Tips/ 
Skills for Building an En- 
trepreneurial Team” riba 
15 mei 2023. 


E 
orador, 
Sra. 
Charisse 
Hoen-Daly, directora ehecu- 
tivo di e empresa ‘E.E. (En- 
gage & Empower) Venture’, 
experto den Marketing & 
Communications y actual- 
mente trahando na Univer- 
sidad di Aruba, a presenta lo 
siguiente: 
What do you need to be suc- 
cessful? 
Everyone needs to be SEEN, 
HEARD 
& 
UNDER- 
STOOD 
Work is not functional; we 
will only prosper if you build 
a strong relationship within 
the team and organization 
A.M.O.R.-Model: Ability, 
Motivation, Opportunities & 
Relationship 
Everyone has na inner burn- 
ing bright FIRE 
Mindset 1.0 to 3.0 
Steps to achieve a GROWTH 
MINDSET 
Psychological 
safety: 
Maslow’s hierarchy of needs 
applied to employee engage- 
ment. 
Survival – We know this is a 
basic need. 
Safety – When we have jobs, 
we need to know that they 
are secure. 


Belonging – People need 
to feel like they’re part of a 
team, that they are a part of 
something bigger. 
Importance – This need 
dovetails into the “belong- 
ing” need in the sense that 
individuals need to feel like 
they’re important to a team, 
projects, and the overall orga- 
nization. 
Self-Actualization – Most 
employees have some level of 
ambition and want to achieve 
more than where they’re cur- 
rently positioned. 


Five elements of Talent Man- 
agement: 
Invest in the mental health 
and in the well-being of the 
employees 
Coach instead of managing 
Collective activity 
Create the DANCE, 
y tambe sra. Hoen-Daly a 
practica diferente ehercicio 
den grupo di 4/5 persona pa 
por comprende e materia 
mas miho. 


E tayer aki a tuma luga na 
Departamento di Asuntonan 
Economico y a haya un par- 
ticipacion di en total 13 per- 


sona. IDEA ta sumamente 
contento cu e contenido di e 
tayer y tambe di e tremendo 
participacion y interaccion 
durante e ehercicionan. E 
contenido tawata sigur algo 
diferente y interesante pa 
crea un bon conocemento di 
kico ta encera Teambuilding. 
Un topico cu a wordo hopi 
discuti durante e tayer, tawata 
e practica di confianza y flex- 
ibilidad den un compania y 
tambe e pasion cu e persona 
mester tin pa logra su meta 
den bida y den team. 


IDEA su eventonan ta dedica 
na SMEs (Small & Medium 
Enterprises) y tur cu ta desea 
di cuminsa un negoshi y cu 
kier educa nan mes riba dife- 
rente topiconan pa eherce 
nan actividadnan comercial. 


Un danki na tur e partici- 
pantenan y un danki special 
na e presentador Sra. Hoen- 
Daly cu a comparti su exper- 
ticio cu tur esnan cu tawata 
presente durante e tayer aki. 
Tambe nos tawatin como 
invitado durante e tayer aki, 
Srta. Tiffeny Van den Bulck, 
stagiaire di Belgica na UA. 

Cobramento multanan habri na aeropuerto 


Ministerio Publico lo in- 
tensiva 
cobramento 
di 
boetnan habri entrante 
prome di juli venidero. En 
principio ta trata di tur 
multa cu a wordo impone 
pa un Huez y cu e persona 
condena no a paga ainda. 
Huez ta dicidi ora di im- 
pone un boet cu, si en caso 
e no wordo paga, e per- 
sona condena por wordo 
cera pa sinta castigo. Esaki 
ta wordo yama ‘vervan- 
gende hechtenis’. 


Den e cuadro aki biaheronan 
cu multanan habri lo wordo 
para door di grenspolitie na 
aeropuerto. Nan lo no por 
sigui biaha te cu nan paga. 
Personanan cu no por of no 
kier paga nan multa(nan) 
habri, lo wordo ademas para 
pa cumpli cu nan detencion 
(vervangende 
hechtenis). 
Banda di e hecho cu e per- 
sona lo wordo deteni, esaki ta 
significa tambe cu e lo perde 
su vuelo. Esaki ta cay comple- 
tamente na riesgo propio di e 


persona cu a keda sin paga su 
multa. 


Pa contingencia di e biahero 
grenspolitie ta dispone di un 
mashin di swipe portatil di 
Ministerio Publico. 
Pa evita cu bo persona wordo 
para y deteni y perde bo vue- 
lo, Ministerio Publico ta haci 
un apelacion urgente na per- 
sonanan cu tin boetnan habri, 
pa paga. Por paga online via 
cuenta bancario 4000905 di 
ArubaBank bao mencion di 


e parketnummer. Por swipe 
tambe na balie di Ministerio 
Publico despues di haci un 
afspraak via website www. 
omaruba.com. 


Areglonan di pago pa perso- 
nanan cu tin cu sali di biahe 


no ta posible (mas), cu ex- 
cepcion di ora ta trata di un 
biahe pa rasonnan medico. Pa 
por regla e ultimo aki, mes- 
ter presenta cu un prueba por 
escrito (di e biahe medico) 
y paga mitar di e boet cu tin 
habri. 


Pick-up procedente di 
ladronicia a aparece na Madiki 


Diaranson mainta a drenta 
informe di cu tin un auto 
laga atras na Madiki, me- 
sora a dirigi un patruya na 
e sitio. 


Na yegada di e patruya a bin 
encontra cu un pick-up net na 
un final di caminda pa yega na 
un cas y e auto no ta di nan ni 
di e bisiña. 


Door di un scheur den e tint di 
e bentana por a mira e wairan- 
an corta dunando e indicacion 
cu e auto por ta procedente di 
ladronicia y lo a ser laga eynan 
pa un of otro motibo. 
Polis mesora a confisca e vehi- 
culo pa investigacion. 


Polis a boet chauffeur sin rijbewijs cu a dal 
palo di luz y kier a bandona e sitio 


Diaranson 
madruga 
a 
drenta informe di un ac- 
cidente na Tanki Leen- 
dert unda e chauffeur lo 
ta intentando di bandona 
e sitio, mesora a dirigi un 


patruya na e sitio. 


Na yegada di e patruya a bin 
compronde cu e chauffeur 
di un Nissan March a baha 
caminda y a bay dal un palo 


di luz. E chauffeur no tabata 
tin rijbewijs y tabata intenta 
pa bandona e sitio pero polis 
a yega na tempo y a duna e 
chauffeur un boet. 


Dos detencion despues di un pelea unda un 
persona a keda seriamente maltrata 


Diaranson anochi a drenta informe di 
un pelea formal cu un persona cu ta 
for di tino, mesora a dirigi tanto polis 
como ambulance na e sitio. 


Na yegada di e patruya a haya e 2 persona cu 
a bringa y a detene esun cu a golpia e otro 
te mand’e for di tino. Mientras na yegada di 


e ambulance a atende esun herida y a bay 
cune na hospital. 
Na e sitio tabatin un otro persona cu tabata 
bao influencia y tabata stroba e trabao poli- 
cial. Despues cu na varios ocasion polis a ad- 
verti e persona pa e bandona e sitio, pero no 
a haci caso, polis a deten’e tambe pa stroba 
trabao di polis. 

Dia Mundial di Parhanan Migratorio 2023 
Awa ta sostene bida di parha 


Awa ta e fuente di mas im- 
portante pa sostene bida 
di parhanan migratorio. 
Esaki tambe ta e tema pa 
cu e observacion bianual 
di parhanan migratorio 
2023. Dia mundial di par- 
hanan migratorio, World 
Migratory Bird Day, ta 
observa oficialmente riba 
dia 13 di mei y tambe na 
october 14, 2023. 


Dicon a scoge e tema di awa 
pa e dia aki ? Pasobra calidad 
y cantidad di awa na alcance 
di parhanan ta bou di menasa 
na diferente parti di mundo. 
P’esey e organisacionnan a 
uni y a bin cu un campaña 
strategico pa trece mensa- 
henan clave pa e dia Mundial 
di Parhanan Migratorio. 


E organisacionnan ta con- 
sisti di: The Convention on 
the Conservation of Migra- 
tory Species of Wild Animals 
(CMS), the African-Eurasian 
Migratory Waterbird Agree- 
ment (AEWA), the non-prof- 
it organization, Environment 
for the Americas (EFTA) 
and the East-Asian Austral- 
asian 
Flyway 
Partnership 
(EAAFP). E deseo di e unifi- 
cacion aki ta pa eleva consci- 
entisacion pa parhanan mi- 
gratorio y nan necesidadnan. 
Cu esaki tambe ta desea mas 
cooperacion 
internacional 
pa conserva no solamente di 
e parhanan, pero tambe nan 
habitat. Directie Natuur en 
Milieu (DNM) ta reconoce 
e importancia di nos bahi- 
anan of tambe saliñanan aki 
na Aruba pa e parhanan mi- 
gratorio cu ta bin aki pa des- 
cansa, come y broei. 
E condicionnan mester keda 
faborabel na e sitionan cu ta 


fuente di bida pa parhanan, 
asina nos por keda brinda e 
servicionan. 


Parhanan migratorio ta de- 
pende di diferente fuente 
di awa manera, lama, lagun, 
rooi, dam y bahia. Y manera 
na paisnan mas grandi cu tin 
otro fuentenan di awa mane- 
ra: lagonan, marshes y pan- 
tanonan (swamps). Na e si- 
tionan aki siguramente lo tin 
matanan cu ta brinda lugar 
pa alimenta, broei, sosega y 
sconde. E areanan unda tin 
awa y mata ta forma habitat 
ideal pa parhanan. 


E areanan aki ta importante 


pa nan descansa pa haya forsa 
despues di nan biahe largo y 
tambe temporada friu na otro 
parti di unda no ta original- 
mente. Pero nan habitat y 
ecosistema acuatico ta bou 
menasa door di factornan 
humano y demanda pa awa y 
espacio. Algun factornan adi- 
cional cu ta forma menasa ta 
entre otro polucion, cambio 
climatico y scarcedad di awa. 


Retonan local 
Aki na Aruba tambe nos tin 
areanan cu ta bira habitat pa 
parhanan manera bahia, sali- 
ña, dam y rooi. E lugarnan aki 
hopi biaha a bira drumidera 
di parhanan local y esunnan 


cu ta di bishita. Manera tur 
caminda aki na Aruba tambe 
nos por mira e factornan cu 
a bira retonan local, manera 
scarsedad di awa pasobra ta 
temporada di secura, nos 
damnan ta seco, tin demanda 
halto pa espacio pa vivienda. 
Nos saliñanan natural tambe 
ta seco. Ta un solo lugar cu 
tin awa na abundancia ta na 
Bubali Plas y aki tambe por 
wak mas parhanan tambe. 


Retonan internacional 
Na otro pais tambe tin re- 
tonan na escala grandi, por 
ehempel den e Basin na Asia 
(Amuye Heilong), tin reto 
door di cambio di clima y 
destruccion di habitat. Na 
Merca, na e estado di Utah, e 
Great Salt Lake ta bou menasa 
di desaparicion completo den 
e siguiente 5 añanan. Na Af- 
rica tin retonan di disertifi- 
cacion, deforestacion, secura 


extremo, perdida di suelo y 
vegetacion den regionnan 
semi-arido manera na Sahel 
Africa. Por a tuma nota cu na 
Francia na e region na costa, 
Pirineo Oriental a declara 
oficialmente secura. Debi na 
esaki Francia a pone restric- 
cion na hende pa no uza awa 
pa laba auto of muha mata 
den cura, pa via di scarcedad 
di awa. 


Dia mundial pa parhanan 
migratorio ta un yamada in- 
ternacional pa tuma accion pa 
proteccion di parha. Dia 13 di 
mei ta e prome dia di obser- 
vacion pa parhanan migrato- 
rio pa 2023. Na october lo ta 
e otro debi cu e ciclo natural 
di migracion di parhanan ta 
tuma lugar na diferente mo- 
mento den e parti di mundo 
cu ta e hemisferio zuid y e 
otro nort. Den e dianan aki 
rond mundo tin eventonan 
organisa cu ta yuda conscien- 
tisa riba e temanan di parha 
migratorio y e importancia di 
awa. Por pensa riba actividad- 
nan na scolnan, manera char- 
la informativo cu muchanan 
di scol, accionnan di limpiesa 
den areanan cu ta habitat pa 
parha, y asociacionnan no- 
gubernamental cu ta vocifera 
pa naturalesa. 


DNM ta haci apelacion na 
comunidad pa eherce cautela 
ora ta trata cu parhanan sal- 
vahe local y migratorio. Nos 
ta enfoca riba e ley proteccion 
di sortonan (Landbesluit bes- 
chermde flora en fauna) y por 
consulta esaki via nos website 
dnmaruba.org asina bo ta na 
altura cua ta e avifauna (par- 
hanan) protegi den e ley aki. 
Nos ta desea tur hende Feliz 
dia Mundial pa Parhanan Mi- 
gratorio 2023, y ta preferibel 
observa y laga den trankilidad 
tur parha salvahe. Si ta de- 
sea di pone awa accesibel pa 
parha por haci esaki, pero no 
ta deseabel pa alimenta par- 
hanan. 

Pay.aw ta contento di por a facilita e servicio 
di registracion pa Ronde van Aruba 


Diabierna ultimo a tuma 
luga e evento deportivo 
di mas grandi na nos isla, 
unda cu mas o menos 
700 atleta a participa na 
Ronde van Aruba. E apli- 
cacion di Pay.aw via su 
Events Module a brinda 
e mecanismo perfecto pa 
por a controla entrada di 
miembronan di cada team 
riba tereno di Mariniers 
Kazerne na Savaneta. 


Tur teamleader a ricibi un 
email cu un QR code pa por 


a drenta e anochi di infor- 
macion y un QR code pa e 
anochi di e evento mes. Na 
yegada e QR code a wordo 
verifica via Pay.aw su vendor 
app y asina a facilita e proceso 
di control. 


E Events Module di Pay.aw 
ta ofrece un plataforma com- 
pleto pa tickets digital pa un 
evento, unda cu un vendor 
por bende ticket, genera y 
warda ticket, y tambe verifica 
e ticketnan bendi. 
E team di Pay.aw ta ofrece 


asistencia for di momento 
di setup e evento den e apli- 
cacion te cu dia di e evento 
y tambe ta ofrece training 
p’asina por brinda e cliente 
un experiencia completo di 
con pa traha cu e portal y e 
aplicacion. E cliente ta ricibi 
un vendor portal y un vendor 
app, cual ta haci’e mas facil pa 
por monitor y verifica tickets, 
como tambe saca reportahe. 


Pa mas informacion di e 
Events Module di Pay.aw por 
tuma contacto na 5251250. 


Dutch Caribbean 10-Ball Challenge 2023 
dedica na Richard Wolff 


Esaki ta di dos aña consec- 
utivo cu gerencia di TT 
BILLIARDS ta organisa 
un torneo internacional y 
cu un dedicacion special. 


Na 2022 a reconoce e gran 
biljarista Orlando “Indio” 
Kelkboom. E aña aki ta toca 
turno na e maestro Richard 
“The Wolfman”. Richard a 
cuminsa practica e deporte 
di billiard na un edad hopi 
jong, bao di e guia di q.e.p.d. 
Michel Victoria. Richard por 
ser yama e “campeon di tur 
tempo” pasobra for di deca- 
da 80 te cu awor, Richard ta 
keda titula campeon na varios 
ocasion. 


Como highlight internacio- 
nal The Wolfman a titula 
Campeon Granprix na nivel 
Panamericano na 2004 y a 
gana multiple torneo den e 
region diABC. Tambe Rich- 


ard ta e promer hungador 
pa representa Aruba na un 
Mundial y a haci esaki na 
varios ocasion. 


E weekend venidero hun- 
gadornan lo jega di Curaçao 
y Bonaire pa bataya den un 
torneo fuerte y di bon nivel. 
Asina nan ta duna nan aporte 
na e ocasion aki special pa 


Richard Wolff. 


Programa a start diahuebs pa 
3or, y ta continua awe diabi- 
erna 6or y diasabra lo start 1or 
di merdia. Si ta necesario lo 
tin weganan riba diadomin- 
go. Aruba completo ta invita 
pa yega TT BILLIARDS na 
Tanki Leendert y disfruta di 
bon bataya di billiard. 


Minister Endy Croes a reuni cu director di AVB, Sr. 
Randolf Lacle 
Evaluando posibilidad pa Aruba hunga wega 
clasificatorio na cas e aña aki 


Recientemente, 
Minis- 
ter Endy Croes a reuni cu 
presidente di Arubaanse 
Voetbal Bond (AVB) Sr. 
Randolf Lacle. A dialoga 
riba e desaroyo di Com- 
pleho Guillermo Pros- 
pero Trinidad na Dakota. 
Ademas, a dialoga tocante 
e posibilidad pa Aruba 
hunga wega clasificatorio 
na cas e aña aki ainda. 


Na final di mei lo ricibi 
bishita di representante di 
CONCACAF na Aruba y lo 


reuni cu e contratistanan cu 
ta atendiendo cu renobacion 
di stadion, pa evalua ki fecha 
precies e stadion lo keda cla y 
wak kico ta e posibilidadnan 
pa hunga wega clasificatorio 
na Aruba e aña aki. 


Alabes a dialoga tocante e 
acuerdo cu a haci cu AVB 
encuanto proyecto di ilumi- 
nacion. A haci pedido di luz, 
poste y brackets pa instala 
na cuater (4) veld di futbol, 
a forma un consorcio en- 
tre Ministerio di Deporte, 


Fundacion Lotto pa Deporte 
(FLPD) y AVB pa hunto 
manda cumpra e postenan pa 
ilumina un total di cuater (4) 
veld di futbol. 


AVB a percura pa Veld di 
Santa Fe y Unistars, FLPD 
a percura pa Veld di Brazil 
y Simeon Antonio. Final- 
mente, Minister Endy Croes 
ta expresa cu ta premira cu 
den e di dos mita di aña lo 
inicia cu proyecto di ilumi- 
nacion. 

Otami Thomasia di AVP: 
Problema serio pa enseñansa y menasa pa derecho di tur mucha 
Aumento astronomico di ‘schoolgeld’ 


E aumento di costonan di 
enseñansa pa mayornan, 
pa scolnan y pa gobierno 
a bira un problema grandi 
cu ta rekeri escogencia y 
decisionnan na tur nivel 
di enseñansa pa sigura e 
derecho di cada mucha y 
ciudadano riba enseñansa 
di calidad como un dere- 
cho humano basico. 
E problema di costo di 
enseñansa ta serio. 


“Den e situacion aki Bo lo 
a spera accionnan proactivo 
di gobierno pa sigura cu tur 
mucha ta sigui bay scol. Cu e 
calidad di enseñansa no ta bay 
atras y cu mayornan por sigui 
cuida y alimenta nan yiunan 
bon. Pero lamentablemente, 
mescos cu den asina hopi 
otro asunto importante pa 
pueblo, e gobierno aki no ta 
haci nada!” Asina un maestro 


di scol y alabes mayor a bisa 
nos. Su reaccion a bini den 
cuadro di e discusion cu ape- 
nas a cuminsa door di e cera- 
mento di scol na San Nicolas 
y e aumento sin coordinacion 
di placa di scol. Na algun scol 
basico e ta bira 350 pa cada 
mucha e aña aki. 


Na MAVO-nan ya e ta 350 of 
mas. Na EPB tin plan pa au- 
menta e suma cu cada mucha 
tin cu paga te na 1600 florin! 
Den luz di e desaroyo aki bo 
lo spera en berdad cu gobier- 
no lo a prepara un plan, dia- 
loga cu directivanan di scol y 
propone cambionan den e fi- 
nanciamento pa para e desar- 
oyo preocupante aki. Pero es- 
aki no a sosode. Al contrario, 
e aña di scol ta yegando su 
fin y gobierno no a mustra 
niun iniciativa pa atende cu e 
problema serio aki! 


Solucion 
Di un gobierno cu ta sinta 
seis aña y no a presenta niun 
plan pa atende cu e problema 
aki, no por spera nada mas. 
Den seno di partido AVP si a 
tuma e problema na serio y a 
cuminsa busca solucion pa e 
corto y largo plaso. 
Pa e grupo di trabou den AVP 
e solucion na final mester 
encera un redistribucion di 
fondonan den e presupues- 
to, pasobra e problema no 
ta djis e aumento drastico di 
“schoolgeld”. E problema ta 
henter e financiamento di 
enseñansa cu ta responsabili- 
dad di gobierno di Aruba y ta 
hancra den nos constitucion. 
E ta encera e responsabilidad 
di maneho di directivanan 
di scol publico y priva. E ta 
encera e pago husto di mae- 
stronan di scol y tur e person- 
al di apoyo di scolnan. Tambe 


e pago husto di trahadonan 
di limpiesa (werksternan) cu 
gabinete Wever-Croes a pri- 
minti di paga, pero seis aña 
despues te ainda no a paga e 
trahadonan aki e salario husto 
cu nan merece. 
E financiamento di enseñan- 
sa ta encera e financiamento 
di scolnan preparatorio te na 
universidad y estudio di yi- 
unan di tera den exterior. E 
ta un tarea grandi pero no por 
sinta warda e gobierno aki 


mas. E solucion cu e grupo ta 
busca mester sigura en todo 
caso cu e derecho di cada 
mucha pa haya enseñansa ta 
keda garantisa, cu e trabou di 
maestro di scol ta keda uno 
atractivo, 
financieramente 
tambe y cu e calidad di ense- 
ñansa no ta bay atras. Mester 
renoba enseñansa. 


Mientrastanto mayornan ta 
haci bon di exigi pa gobierno 
stop di malgasta placa y pone 
tur e placa cu nan a haya y ta 
haya, den asuntonan cu ta na 
beneficio di pueblo. Cum- 
insando cu enseñansa, cuido 
medico y costo di bida. Y no 
mester warda mas. 
Djis aki aña di scol nobo ta 
cuminsa y si no bini cambio 
prome cu esey, hopi mucha 
no lo por bay scol. Pasobra 
nan mayornan no lo por paga 
scol pa nan. 


Partido MEP na Armand Hessels: 
Evelyn Wever-Croes y MEP a haci mas integridad 
di nos pais cu nunca antes 


Partido MEP a tuma nota 
di un atake hopi baho y 
falso di Armand Hessels 
riba Lider di MEP Evelyn 
Wever-Croes. Hessels a 
haya ta bon pa na un for- 
ma totalmente sin respet, 
ataca Lider di MEP y su 
tata Hendrik Croes, basa 
riba puro mentira! 


Lider di MEP hunto cu par- 
tido MEP ta esnan cu den 
historia di pais Aruba a haci 
enormemente hopi pa logra 
mas integridad na Aruba. Ta 
bon pa recorda Hessels di tur 
esaki: 


1) Lider di MEP a institui 
Bureau 
Integriteit 
Aruba, 


algo unico na Aruba y den 
Reino. 
2) Pa companianan estatal a 
introduci Corporate Gover- 
nance Code 
3) A traves di e Comision pa 
fortifica nos sistema demo- 
cratico, cu nos lider a institui, 
ta traha riba independisacion 
di nos institutonan halto di 


estado 
4) Introduccion di ombuds- 
man 
5) Ley di screening y integri- 
dad di ministernan 
6) Ley di financiamento di 
partidonan politico 
7) Introduccion di e wever- 
croes-norm 
8) Gobierno a contribui fi- 
nancieramente cu 100 mil 
florin na e “National Integ- 
rity Scan” cu a wordo haci pa 
prome biaha na Aruba, hunto 
cu Saxion University, Uni- 
versidad di Aruba y Hessels 
mes; y a base di e recomen- 
dacionnan awor Minister di 
Integridad Ursell Arends ta 
trahando un strategia di inte- 
gridad 


Esakinan ta apenas algun di 
e pasonan grandi tuma riba 
tereno di integridad desde 
cu Evelyn Wever-Croes a 
bira minister president, y cu 
ta logronan di su propio es- 
fuerso. Nunca antes den his- 
toria di nos pais, asina tanto a 
wordo haci riba e tereno aki. 
Pues e atakenan di Hessels 


sigur no ta na su luga! 


Finalmente ta tristo pa mira 
un hende homber di edad 
respeta cu Hessels ta, ofende 
y falta respet na un hende 
muhe, nos lider di partido. 
Partido MEP ta rechasa e 
abuso aki contra nos lider. 
Ademas, Hessels a lastra fal- 
samente 
Hendrik 
Croes, 
cu un cantidad di mentira. 
Hendrik Croes ta un persona 
respeta den comunidad, abo- 
gado di profesion pa tempo 
largo, boluntario den dife- 
rente organisacion y iglesia, 
y sigur un hende homber cu 
nunca a haya su mes envolvi 
cu maltrato di hende muhe. 
Partido MEP pa medio di 
e comunicado aki ta sali na 
defensa di su lider y lo haci 
esey contra TUR cu inhus- 
tamente kier desacredita nos 
lider, cu ta e votegetter di nos 
pais! 


Ta bira tempo pa hendenan 
hiba debate SIN falta respet y 
SIN recori na mentira. Esey 
ta integridad di berdad! 

Parlamentario independiente Rycond Santos do Nascimento: 
Minister Ursell Arends tin “mal man pa hero” 
Unda e mishi e ta daña 


“No ta normal mas. Hen- 
de por faya den un cos, 
pero tur caminda asina? 
Ban keda serio si,” asina 
mr. dr. Ryçond Santos do 
Nascimento, 
parlamen- 
tario independiente den 
Parlamento di Aruba a 
reacciona, ora ta referi 
na e ultimo decisionnan y 
maneho di Ursell Arends, 
Minister di Transporte, 
Integridad, Naturalesa y 
Asunto di Grandinan. “Ta 
parce cu unda e pone su 
man, cosnan ta bay robes.” 


E parlamentario ta corda ai- 
nda con na inicio di Gabi- 
nete Wever-Croes II, con 
MEP a prepara dos “pret- 
pakket” pa ambos minister 
di Partido Raiz, pa miedo 
nan no comete blunder den 
gobernacion y asina stroba e 
coalicion. Na final ta conclui 
cu MEP tabatin rason pa no 
a confia Raiz, pero nan a faya 
den e pensamento cu si duna 
nan “pretpakket”, cu nan lo 
no faya. Ambos minister a re- 
sulta un berguensa pa gober- 
nacion y awo ta percura pa 
haci henter e coalicion mas 
impopular di loke nan tabata 
caba! 


Arubus 
No ta di awo, sino di hopi aña 
ta scucha storianan di con cos 
ta bayendo robes den mane- 
ho y finanzas di e compania 
estatal. Tur hende ta di acuer- 
do cu Arubus no t’ey pa gana 
placa, pero sigur e mester por 
cubri su gastonan, mara na 
benta y subsidio. Pero awo e 
deficit ta enorme, banda di 
compra di bus (den pasado) 
zvia intermediario di forma 
dudoso, lease awo cu no ta 
cumbini e compania y asina 
por sigui menciona. Traha- 
donan ta keha cu nan no a ni 
sikiera topa Minister Ursell 
Arends ainda eynan. Mien- 
trastanto e compania ta sigui 
bay atras, sin perspectiva pa 
mehoracion. 


AruTram 
Pa demostra con MEP delib- 
eradamente ta caba cu Raiz, a 
percura pa no renoba e acuer- 
do entre Aruba Ports Author- 
ity (APA) y AruTram. Den 
pasado tabata haya un con- 


tribucion riba cada pasahero 
cu pasa Aruba den crucero. 
Esey semper tabata un sos- 
ten importante pa existencia 
di AruTram. Ora cu a keda 
sin renoba e acuerdo, mesora 
e compania a confronta un 


deficit enorme den entrada. 
Pues deliberadamente, e go- 
bierno di MEP-Raiz ta laga 
AruTram sangra, pa despues 
haci comosifuera cu no ta 
nan culpa. Con por ta posi- 
bel cu Ursell Arends no por 


atende e asunto aki cu Dan- 
gui Oduber directamente? 
Pasobra awo aki ta hincando 
tanto AruTram como Arubus 
den mas problema! 


AruParking 
Despues cu a cer’e pa añanan 
largo, lagando e compania sin 
ningun entrada, awo diripi- 
ente a cuminsa cobra atrobe. 
Tabatin lunanan pa prepara, 
pero a keda sin haci nada y 
sin percura pa un bon pre- 
paracion. Minister Ursell Ar- 
ends a demostra claramente 
cu den planificacion, e no ta 
sirbi. A djis “hisa benta” cu 
reapertura di servicio di Aru- 
Parking, cu mashinnan daña 
y sin comunica suficiente 
cu clientenan pa automobil- 
istanan sa di e condicionnan 
mara na e servicio. 


Serlimar 
Masha bunita cu a cera e 
dump na Parkietenbos, pero 
no tabata prepara debidam- 
ente. A keda sin comunica 
suficiente cu cliente y como 
consecuencia publico ta yega 
te dump, ta hay’e cera y ta 
benta sushi “unda cu ta.” 


Specialmente pasobra no a 
percura pa alternativa pa ora 
mester benta sushi afo den 
fin di siman. E prijsnan cu 
mester paga pa pone baki ma 
cas y pa despues hiba pa pro- 
cesa, a bira hopi caro. Door 
di maneho di Minister Ursell 
Arends, varios negoshi chiki- 
to di haci limpi of transporte 
di sushi lo mester cera paso- 
bra e prijs ta impagabel pa cli- 
entenan! Tur esaki mientras 
cu na Serlimar tampoco ta 
scucha cu a bin cambio den 
maneho pa cuminsa saca e 
compania di debe y pa kit’e 
for di proteccion di corte. 


RWZI Bubaliplas 
Comosifuera poco, separa di 
a regala Raiz tur compania 
y instancia di gobierno cu ta 
na werki, a push’e cu RWZI 
tambe cu normalmente ta 
tesorta bou di DOW. Ta ob- 
vio cu MEP no tin tempo pa 
atende cu nada cu ta problema 
y cu no tin placa pa gana. A 
laga Minister Ursell Arends 
tuma e timon di e proyecto, 
sin cu el a logra regl’e. Na fi- 
nal MEP a ripara cu toch tin 
oportunidad pa “traha placa” 
y mesora a pas’e bou di Utili- 
ties NV di Minister Glenbert 
Croes pa nan check financia- 
mento y maneha e planta di 
purificacion di awa preto. Cu 
esey Ursell Arends a haya un 
otro “brevet van onvermo- 
gen”. 


“Tanto bal bo t’ey” 
“Maneho di Minister Ursell 
Arends ta keda un maneho 
di tanto bal bo t’ey, bo lag’i 
t’ey”, asina Parlamentario mr. 
dr. Rycond Santos do Nasci- 
mento a señala. Cu esaki nos 
pueblo votado a haya un bon 
les cu no por confia un perso- 
na sin mucho experencia den 
maneho na nivel di gobierno, 
den un funcion publico. Aru- 
ba mester hende bon prepara, 
no solamente bon educa, sino 
tambe experencia y cu cono- 
cemento den maneho. Te 
awo, den e tempo cu Ursell 
ta minister, tur su ministeri- 
onan ta bou candela…pa falta 
di conocemento y tuma deci- 
sion descabeya. 

Departamento di Impuesto 
lo ta cera awe 
En conexion cu Dia di Ascension y 
un dia colectivo di ATV 


Departamento di Impues- 
to ta participa cu su ofi- 
cina principal na Camac- 
uri como tambe tur otro 
oficina den districto lo ta 
cera riba diabierna dia 19 
di mei 2023. Esaki en con- 
exion cu Dia di Ascension 
y un dia colectivo di ATV. 


Dialuna dia 22 di mei 2023, 
Departamento di Impuesto 
lo brinda servicio segun e 
orarionan di custumber. 
Departamento di Impuesto 
ta pidi tur contribuyente pa 
tuma bon nota di e cambio 
menciona pa evita 
cualkier inconveniencia. 


Ajo, Ajó of Ayo? 
Un Consulta Pop-Up pa Comunidad na Ayo 


Comunidad en general ta 
invita pa bin comparti nan 
conocemento y curiosidad 
tocante e sito cultural y 
natural Ayo riba diasabra 
20 di mei di 8’or pa 10’or 
di mainta. 


E compania local Camia 
ta trahando riba un asina 
yama plan interpretativo pa 
enriquece e experiencia di 
bishitantenan na e sitio mon- 
umental di Ayo, na mes mo- 
mento cu ta conserva e sitio 
su balornan cultural y natu- 
ral. 


E plan lo encera e.o. pone 
informacion na puntonan 
strategico den Ayo y asina 
hasi accesibel pa tur usuario, 
conocemento di e geologia, 


Prehistoria, historia, flora, 
fauna y balor contemporaneo 
di Ayo. Esaki ta un proyecto 
di e Aruba Amenities Com- 
mittee crea pa Prome Minis- 
ter di Aruba. 


Riba e diasabra 20 di mei di 
8’or pa 10’or di mainta na 
Ayo, varios specialista den 
ramo di e topiconan men- 
ciona lo comparti na un 
forma interactivo, nan cono- 
cemento cu esnan cu ta de- 
sea di conta nan mes storia y 
experiencia cu Ayo. Asina lo 
tin speed tours tocante geo- 
logia y arqueologia. Publico 
lo tin oportunidad pa indica 
kico nan lo desea di haya sa 
durante un bishita na Ayo y 
por ehempel cua facilidadnan 
lo hasi nan experiencia uno 


mihor. 


Camia ta un compania cu en- 
foke riba patrimonio y a ser 
estableci recientemente pa 
Arminda (Vivi) Franken – 
Ruiz, kende a lidera Museo 
Arqueologico Nacional Aru- 
ba te 2016 y ta activo awendia 
como profesional di patrimo- 
nio cultural di e parti Cari- 
bense di Reino e.o. como ad- 
visor di Mondriaan Fonds na 
Hulanda y di e Asociacion di 
Museonan di Caribe. 


Consulta di stakeholders ta 
un elemento esencial ora ta 
traha un ruta, trail, pad pa 
bishitantenan den un parke, 
museo, area di exposicion of 
sitionan similar. E proceso pa 
traha un plan interpretativo 


Resultado Sorteo 
17 mei 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



X2 


4297 


www.lottoaruba.com 


resultado : Sorteo 17 Mei 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


6258 
110.000,- 


x Jackpot 
x Match 4+ 


Proximo Jackpot 


X2 


026 


x Jackpot 


Sorteo # 3914 
Sorteo # 


Sorteo # 1970 


4732 


1754 


Sorteo # 3914 


4256 


x Jackpot 


x match 4 
x afl. 12,00 


2210 


Sorteo # 3914 


Sorteo # 788 


x afl. 500,00 


x afl.15,00 
x afl 50.00 


Taurus 


Sorteo # 


x afl 8,00 


Mega Ball: 


Proximo Jackpot 


390.000,- 


x match 4 


x Match 4 
150.000,- 


Proximo Jackpot 


Sorteo # 


Sorteo # 


Afl. 540.000,- 




23 
Letter 
D 


0 
0 
5 


204 


0 


60 


1381 


0 
0 
0 
0 
0 



7 



X2 
10-12-25-26-29 


05-08-10-11-32 


5856 


www.lottoaruba.com 


resultado : Sorteo 17 Mei 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


5835 
120.000,- 


x Jackpot 
x Match 4+ 


Proximo Jackpot 


X2 


106 


x Jackpot 


Sorteo # 7942 
Sorteo # 2388 


Sorteo # 1691 


0485 


4558 


Sorteo # 6986 


5399 


x Jackpot 


x match 4 
x afl. 12,00 


4160 


Sorteo # 5745 


Sorteo # 675 


x afl. 500,00 


x afl.15,00 
x afl 50.00 


Leo 


Sorteo # 


x afl 8,00 


Mega Ball: 


Proximo Jackpot 


390.000,- 


x match 4 


x Match 4 
50.000,- 


Proximo Jackpot 


Sorteo # 


Sorteo # 6120 


Afl. 540.000,- 


anochi 


diario 
Korsou 
super4 
flamingo 


1172 
2728 
6063 
0371 
6029 
6293 
super5 
0280 
8184 
2759 
- 
8212 


sorteo/servicio 


pa Ayo ta encera ademas di 
consulta cu stakeholders di 
varios sector, investigacion di 
e sitio, - di archivonan, - di 
bishitantenan y entrevistan- 
an. E consulta di diasabra dia 
20 na Ayo ta dirigi riba haya 
informacion di comunidad 
en general, pa otro stake- 


holders por ehempel den 
area di turismo y educacion 
lo tin mas oportunidad pa 
duna nan contribucion. 


Pa mas informacion tocante 
e mainta na Ayo por manda 
un e-mail na a.frankenruiz@ 
gmail.com. 

San Nicolas 
Oranjestad 


Dokter na warda 


Botica na warda 


Oranjestad: 
Central 
Tel. 585 1965 


San Nicolas: 
Seroe Preto 
Tel. 584 4833 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA BENDE 
1 set di aparato pa pone taira 
patras auto chowe auto grandi 
2 biem pa pone patras di 
pick up pa lastra trailer. 


bon prijs 
Tel. 594 8842 
_________________________ 


TA BENDE 
Combo di regalo pa 
tur ocasion: 
Mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 
SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 
Se alquila habitacion con todo 
incluido 


brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 
Un camber cu tur cos inclui na 


brikstraat 1 
Tel.564 1979 
_________________________ 


SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


FOR RENT 


bunita cas na Gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


TA BENDE 
Chopper Fl.25.00 
3 Channel intercom nobo Fl.25 
Telephone (no Setar) Fl.25 
Screenprotecflm Snsung 
Gal Tap 2 


antglare (3pck) Fl.5.00 
Tel. 582 3023 /593 8120 
________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 


A22 


Diabierna 19 Mei 2023 obituArio 


"Dios ta amor... y amor ta Dios,maske mi no ta na e 
mundo aki, tur dia lo mi ta banda di boso Curazon, mi 
por stens di loke Señor ta hasi" 
Salmo 33 


Cu inmenso dolor na nos curason pero conforme 
tur e a significa pa nos y cu boluntad di dios nos ta 
anuncia falicmento di: 


Dominico Leocadio Gomes 
Miho conoci como Leo of Leco 
*09-12-1960 - † 09-05-2023 


Na nomber di su: 
Estimada esposa: Rita Gomes Danje 
Mayornan: † Maria Angela Gomes 
† Dominico Angela 
Yiunan stima: 
Giomar y Melany Gomes- van der Biezen 
Yanira y Reynold Helder – Webb 
Suzette y Jorge Faro – Webb 
Elton y Geraldine Webb – Leest 
Eldrick y Lisandra webb- Arends 


Nieto stima: Ghevon Gomes 
Menera nieta(o)nan: Enrilianne, Yennely, 
Luizenne, Rayson, Sharienne, Jurienne, 
Ruthlayen, Enthon, Xena, Zennon, Eshon, 
Esheline, Dominico, Jeffreyson, Angeldavid, 
Giovanni. 
Rumannan: Annie y Tintin 
Buchi y Lies 


†Mito 
Rina 
Tico 
Tanta: Siera y Mingel Figaroa- Gomes 
Subrina(o)nan: Isha, Mariana, Mariska, Roosje, 
Isenia, Rendy, Elton, Marlon, Jeffrey, Lendy, 
Gilbert. 
Ihanan: Marlon, Dominico, Jeffreyson. 
Prima y primo nan stima, sua y cuña nan, 
madrina y padrino, comer y comper nan, su bon 
bisiña nan. 
Mama di su yiu: Marjori Thiel 
Su ex colleganan di Royal cabana y Glitz casino, 
demas amigo nan y conocir nan cu ta hopi pa 
menciona. 
Demas famia: Gomes, Danje, Angela, van 
der Biezen, Geerman, Ras, Marin, Figaroa, 
Koolman, Kock Kelly, Croes, Webb, Helder, 
Faro, Leest, Arends, Ills, Willems, Maduro, 
Schwegel, Wever, Werleman, vrolijk, Peash, 
loefstok, Wernet, Casuela, Donata, Delany, 
Dirks, Boekhoudt, Limunier, Pinja, Thiel, 
Rasmijn, Solognier. 
Ta invita pa e acto di entiero cu lo tuma lugar 
diabierna 19 di mei 2023 na Misa Inmaculada 
Concepcion di 2:00 -4:00 pm, despues saliendo 
pa Santana catolico na santa cruz. 
Nos disculpa si nos por a lubida un of otro famia 
of conoci den nos momento di tristesa. 
Despues di entiero nos no ta ricibi bishita di 
condolencia na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di: 


Jasselyne W. R. Inoñan Garcia 
Cariñosamente yama “Jessy, Enanita” 
*16-09-1998 - †05-05-2023 


Na nomber di su: 
Yiunan: Aythel Henriquez y Ethan Henriquez 


Pareha di bida: Omar Figaroa 


Mama y padrastro: Jasmin Jacopucci y Rafi 
Jacopucci y yiunan Jayden Jacopucci y Raven 
Jacopucci 


Tata: Elvis Farro y yiu na Hulanda Elvis Tromp 


Wela: Gregoria Arends Wouters 
Reika Franken 
Mama Ija Luydens 


Welo: Roland Arends (Roy) 
Martin Farro 


Omo y tantanan: 
Kenneth y Maria Arends na Hulanda 
Sammy Arends y Joshua Rasmijn 
Reynold Farro y Grisela Tromp y famila 
Mary y Roby Geerman 


Primo y primanan: Kyon Arends y Paulito Leal 
na Hulanda 
Shadienne y Jailizienne Rasmijn 
Fariela y Raylee Farro 
Steve Geerman na Hulanda 
Padrino y madrina: Hector Gonzales 
Janette Wouters 
Suegra y suegronan: Marie Lillian Larmonie 
Figaroa 
Hose Casimiro Figaroa 
Sua: Peter Niel Figaroa 


Bon amigo y amiganan: Marjorie, Kevin, Jean 
Pierre, Angelo, Kremlin (Trini), Raymond, Jairo 
y Luis 


Demas famia: Inonan Garcia, Arends, Farro, 
Jacopucci, Luidens, Figaroa, Geerman, Rasmijn, 
Larmonie, Wouters, Gonzalez, Solognier, La 
Moria, Kelly, Cecilia, Lopez, Franken, Tromp, 
Bregita, Werleman, Webb, Giel, Raffini, Wolff, 
Gammara, Vrolijk, Brete, Medina, Quandus. 


Ta invita pa acto di entiero cual lo tuma lugar 
na Misa Sta Anna na Noord diabierna 19 di mei 
2023 di 9’or pa 11’or di mainta. Despues lo sali 
pa Santana Catolico na Noord. 
Disculpa nos si den nos tristesa nos por a lubida 
algun famia of conocir. 


The LORD is my shepherd, I shall not be in 
want. He restores my soul. He guides me in 
paths of righteousness for his name's sake. 


With deep sorrow we announce the passing of: 


Yvette P. Curiel-Grant 
*01-02-1964 †09-05-2023 


Left to mourn are her: 


Husband: 
Atilus “Ato” Curiel 
Son: 
Curt Curiel 
Daughter: 
Linzey Grant 
Stepdaughter: 
Eneika Curiel & family 
Father: 
Ellis Grant 
Brothers: 
Carlton and Jerry Grant 
Sisters: Dawnley Grant, Taye Soleyn, Jeffrey and Junior Grant and 
Prince Providence 
Nieces: 
Tyra Soleyn and Precious and Sandre Grant 
In laws: 
†Garnette Winterdal & family 
†David Curiel & family 
Suzette Curiel & Curiel & family 
Julio Curiel & family 
Pamela Breed & family 
†Andre (Dish) Curiel & family 
Sila Curiel & family 
†Durwin (Don) Curiel & family 
Dino Curiel & family 
Bashiba Curiel & family 
Saskhia Curiel & family 
†Telston (Teddy) Curiel & family 
Aunt: 
Celia Grant 
Uncle: 
Alston and Douglas Grant 


Other relatives and friends: Collin Wyllie, Sean Providence, Eldon 
Soleyn, Esther Grant and Daisy Kennedy 


Related to family: Curiel, Hill, Winterdal, Breed, Tromp, Browne, 
Richardson, Canhigh, Jack, van der Hoorn, Mercan, simmons, Rivera, 
Joseph, Garcia Odor. 


Would like to invite everyone to attend her farewell that will be held on 
Friday May 19th, 2023, from 2pm until 4pm at the Pray Funeral Home 
in San Nicolaas followed by her cremation. 


A23 
Diabierna 19 Mei 2023 
obituArio 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 


Cu inmenso tristesa den nos curason pero 
agradecido na Señor nos Dios pa tur locual e 
a significa pa nos, nos ta anuncia fayecimento 
cristianamente di 


Sra. Angela Anita Nicolaas-Irausquin 
* 4 januari 1952 † 17 mei 2023 


Na nomber di su: 
Esposo: Carlos Rafael Nicolaas 
Yuinan: Gregory Nicolaas y Natalie Nicolaas- 
Angela 
Mescos cu yui: Shahaira y Edgar Arends 
Fayola y Edel Schwengle 
Rumannan: †Carmen Martes 
†Martin Irausquin y Rosa Irausquin 
†Anarita Irausquin 
†Juancito Irausquin 
Andrea (Ada) Irausquin 
†Silvia Irausquin 
Nietonan: Grendan y Georwin Nicolaas 
Mescos cu nietanan: Terrienne Kock y famia 
Stacy y Xoën y famia 


Sua y Cuñanan: 
† Rene Nicolaas y Sigrid Nicolaas-Kock 
Lucky Nicolaas 
Jose y Janeth Nicolaas 


Subrino y Subrinanan: 
Arcangel y Greta Martis-Fuentes y famia 
Maxemina y Nilo Wernet y famia 
Carolina Carero y rumannan na Venezuela 
Paolo Irausquin na Hulanda 
Janice y Howard v. Niel y famia 
Jeanine Nicolaas y famia 
Johen Croes y famia 
Joelly Croes y famia 
Giovanny Nicolaas y famia 
Jennifer Nicolaas y famia 


Primo y primanan y famia, tur su bon bisinjanan 
y conocinan y su ex colleganan di Setar y Invest 
Security. 


Demas 
famia: 
Nicolaas, 
Irausquin, 
De 
Cuba, Schouten, Wernet, Croes, Werleman, 
Schwengle, Kock, Letren, Martes, Lacle, Roos, 
Geerman, Donato. 


acto di entiero di nos Angela stima ta diasabra 20 
di mei di 2or pa 4or na Aurora Funeral Home 
despues pa santana na Sabana Basora. 


Nos ta pidi nos disculpa si den nos tristesa nos 
por a lubida un of mas famia. 


“Dios ta amor… y amor ta Dios, 
Maske mi no ta na mundo aki, tur dia lo mi ta 
banda Di boso Curazon, mi por stens di loke 
Señor ta hasi” 
Salmo 33 


Cu dolor na nos curason, nos ta participa 
fayecimento di: 



Sra. vda Hyacintha Maria de 
Cuba- Kelly 
Mihor conosi como “ Chienta”,”Mama 
Chenta” of “Mamichi” 
* 14 maart 1941 - †15 mei 2023 


Na nomber di su yiunan: 
Zótica de Cuba 
Rosita Britten- de Cuba y † Constantino J. 
Britten 


Nieta y Nieto nan: 
Jéseña Britten y partner Gilmer Dirksz 
Gilbert Semeleer y partner Lidewij van der 
Kooi na Hulanda 
Charmain Britten y partner Bryan Ramirez 
Villalobos 
Kimberly Semeleer y partner Doddy Koolman 


Bisanieta y bisanieto nan: 
Jéslaine y Jerrick Britten 
Bianca y Aymeli Ramirez-Villalobos 
Zelani Wouters 
Silke Semeleer 


Ruman nan: 
Juan Kelly na Curacao 


Swa y cuña nan: 
Greta Kelly y famia 
Juanita Kelly y famia 
Theresita de Cuba na Hulanda 
Carmen Giel na Hulanda 


Sobrinanan y sobrinonan, ihanan, bisiñanan, 
amigo(a)nan, ex-coleganan di Hyatt y 
Americana Hotel. 
Demas famia: Kelly, de Cuba, Christiaans, 
Figaroa, Semeleer, Britten, Quandus, Giel, 
Ramirez-Villalobos, Krozendijk, Wout y demas 
famia 


Un Danki na staff y personal di St. Micheal 
Paviljoen, dept Orquidia. 


Ta invita pa acto di entiero cual lo tuma lugar 
diasabra 20 di mei 2023 na Aurora Funeral 
Home 9am -11am y despues saliendo pa 
Santana Catolico na Noord. 


Anochi di condolencia lo ta diabierna 19 di mei 
2023 pa 7pm- 9pm na Aurora Funeral Home 


Nos disculpa cu despues di entiero nos no ta 
ricibi bishita di condolencia na cas. 


The LORD is my shep- 
herd, I shall not be in 
want. He restores my 
soul. He guides me in 
paths of righteousness for 
his name's sake. 


With deep sorrow in our 
hearts, we announce the 
passing of our beloved: 


Edwin Robert Wilson 
better known as: “Brego” 
Born: 21 December 1956 
Died: 10 May 2023 


Left to mourn are his: 
Wife: 
Marcelline J. George Wilson 
Mother: 
Cynthia C. Jones 


Children: 
Shaniska C. Wilson & Emrah Ulusoy 
Andrisca J.Boston 
Alyson M.Boston 
Vandel A. Warner 


Grandchildren: 
Hakeem E. Ulusoy 
Ameera S. Ulusoy 
Ali-Eymen M. Ulusoy 
Alizéy C.Kock 
Averï I. Kock 
Amahle S. Warner 
Siblings & Family 
William Wilson and Family 
Joan Roumou- Wilson and Family 
Anthonio Wilson 
Judith Wilson and Family 
Elton Wilson and Family 
Glenroy Wilson and Family 
Derick Whitfield and Family 


Uncles, aunts, cousins, nephews, nieces in Sint 
Martin, Saba, St. Eustatius, Curacao, Bonaire, 
England, The Netherlands & Aruba too numer- 
ous to mention. 
Family related to: Jones, Wilson, Cornet, Rad- 
jouki, Carti, Kock, Simmons, Whitfield, Leve- 
stone, Maxwell, Paris. 
Close friends & work family 


Teresa Kock and Family 
Randy van stralen 
Leo Solognier 
Franklin Leysner 
Stanley Hunt 
Rudert Almary 
Ilda Connor 
Colbert McFarlane 
Would like to invite all relatives and friends to 
attend the going home celebration that will be 
held Saturday May 20th, 2023, from 2pm to 4 
pm at the Pray Funeral Home San Nicolaas. 
Please accept our heartfelt apology if we forgot 
to mention any names during our time of be- 
reavement. 


Rest in the kingdom of God. 
Forever in our hearts & never forgotten. 


